text:
Gukora imibonano mpuzabitsina nikimwe mubintu bishimisha bya mbere bibaho gusa iki gikorwa iyo gikozwe mu buryo butateguwe gishobora kukubihira ukanazinukwa dore ko kandi mu gihe abantu babiri bari muri iki gikorwa umwe ntiyishime, bashobora no gutandukana burundu ntihazagire nuwongera kuvugisha undi. Bityo rero bisaba ubushishozi buhanitse kugira ngo ugere kuri ibi byishimo.....komeza usome
Ibyo ugomba kwitondera mbere y'uko ukora imibonano mpuzabitsina
IYI SITE IGENEWE ABANTU BAKURU 18+
Ibirimo
Search This Blog
Ibyo kwitondera mbere y'uko ukora imibonano mpuzabitsina
Amafoto y'Igituba | Video so Guswera
Gukora imibonano mpuzabitsina nikimwe mubintu bishimisha bya mbere bibaho gusa iki gikorwa iyo gikozwe mu buryo butateguwe gishobora kukubihira ukanazinukwa dore ko kandi mu gihe abantu babiri bari muri iki gikorwa umwe ntiyishime, bashobora no gutandukana burundu ntihazagire nuwongera kuvugisha undi. Bityo rero bisaba ubushishozi buhanitse kugira ngo ugere kuri ibi byishimo.....komeza usome
Labels: imyororokere


c: text/html

text:
Hari inzira nyinshi n'uburyo butandukanye umukobwa yakoresha akurura umuhungu, gusa iyo atagize ubwitonzi n'ubushishozi ngo agire ibyo yitwararikaho n’ibyo yitondera, usanga ibyo gukurura umuhungu yakunze bitagikunze kuko hari aho atitwaye neza.
Ibyo umukobwa akwiye kwitwararika ngo akurure umuhungu:
1) Kwikunda
Iyo umukobwa akunda uko ameze, agakunda ingeso ze nziza kandi akumva zimuteye ishema, ibyo bitera umuhungu kumva amugiriye ubwuzu akumva amukurura. Abahungu bakunda umukobwa ufite amateka meza y’ubuzima bwe, abakobwa batiyandaritse mu bwangavu bwabo, kandi babanye n’abakunzi babo neza. Ikigeretseho, bagashimwa n’abahungu benshi kandi ari abo kwifuzwa.
Abo baruta ba bakobwa baba batavugwa neza mu myitwarire yabo. Iyo ufite imyitwarire ishimwa na benshi, bituma umuhungu yumva uri uw’agaciro, bigatuma akwiyumvamo.
2) Kutisiga ibirungo byinshi ku mubiri
Abahungu ntabwo banga ko abakobwa biyitaho cyangwa ngo bisige, ahubwo banga abakabya bakarenza urugero, kuko bibahindura abo batari basanzwe baribo. Bityo, abakobwa bakaba basabwa kwiyitaho, bakisiga neza ariko badakabya.
3) Kwambara neza
Umukobwa ushaka kunezeza umuhungu, yambara neza. Kwambara neza abahungu bashima ni ukwambara ukikwiza, utagaragaza isoni z’ubwambure bwawe, kuko ibyo bituma umuhungu atakubonamo biri hanze, ahubwo akakubonamo umukobwa w’umutima kandi ubereye urugo.
4) Guca bugufi
Umukobwa wiyoroshya, uca bugufi imbere y’umuhungu, ikirenzeho uca bugufi imbere ya buri wese, utari nka babandi basuzugura abandi ngo ni uko bafite ubwiza cyangwa amafaranga cyangwa se bavuka mu miryango ikomeye. Umukobwa uca bugufi rero anezeza umuhungu.
5) Kutagira amagambo menshi
Umukobwa utuje utagira amagambo menshi, udakunda kuvuga aho ari hose, uwo anezeza umuhungu kuko amubonamo kwiyubaha. Ariko ibyo umukobwa abikora atari uko atinye abantu arimo cyangwa se isoni, ahubwo ari umuco afite wo kugira umutuzo. Uwo mukobwa akundwa n’abahungu kurenza wa wundi uba ushaka kwerekana ko ashabutse igihe ari mu bandi.
6) Kubaha buri wese
Umukobwa wubaha buri wese ariko akanamenya kwihagararaho no gufata ibyemezo bidahubutse, uwo nguwo akundwa cyane n’abahungu benshi kuko baba bamubonamo ubushobozi burenze.
7) Kugira ubuhanga
Umukobwa ugira ubuhanga yaba mu magambo avuga, mu mitekerereze, mu bikorwa ndetse no mu myitwarire, uwo nguwo arubahwa cyane kuko usanga abahungu benshi bifuza kumwegera cyane ngo bamuganirize, kuko bene uwo mukobwa aba afite ibitekerezo byubaka.
8) Kwita ku muhungu uje amusanga
Umukobwa uzi kwita ku muhungu uje amusanga uko yaba ameze kose, akamwakirana urugwiro, akamwereka ko amwitayeho n’iyo abandi bahita bamusuzugura. Uwo mukobwa aba ari umuhanga imbere y’abahungu.
9) Kutagendera mu bigare
Umukobwa utagendera mu bigare n’amagambo bya bagenzi be, ariko na none akaba atari nyamwigendaho ahubwo azi gufata ibyemezo atarindiriye kubifatirwa na bagenzi be. Uwo akundwa n’abahungu kuko bamubonamo umuntu wishoboye.
10) Kwikora ku bice bimwe by'umubiri
Umukobwa uganira n’umuhungu waje amugana kubera urukundo, agatangira kwikora mu misatsi, ku ijosi, ku ntugu ndetse no ku matama, uwo nguwo akurura umuhungu kuko ibyo ari ibimenyetso byerekana ko yamwiyumvisemo. Uwo rero akurura umuhungu vuba, kuko aba amuhaye igisubizo atabanje kumugora.
11) Gutungura umuhungu ukamusoma
Umukobwa utungura umuhungu atabyiteguye mu gihe bari kuganira agahita amusoma ku itama, aba amugaragarije ko amwiyumvamo. Ibyo bituma umuhungu amwiyumvamo cyane.
Src:www.womenresources.com

robotstxt: allowed

filter: keep


text:
Usanase Nice n’umukobwa w’umuhanzikazi ukora ivugabutumwa abinyujije mu ndirimbo zo kuramya no guhimbaza Imana,n’umukristo mw’Itorero rya ADEPR asaba abantu kwita ku by’ijuru kuruta iby’isi bakisunga Yesu Kristo kuko Ariho.
Nice Usanase umuhanga mu kuyobora ijwi no gutondekanya amagambo abatura benshi amaze gukora umuzingo w’indirimbo yise “Igitondo cy’imigisha” yamuritse ku mugaragaro n’izindi ndirimbo 2 zirimo iyitwa “Ariho” na “Nzakenyuruza Umwami“.
Nta washidikanya ko uyu muhanzikazi ari mu bakunzwe muri iyi minsi mu muziki wo kuramya no guhimbaza Imana kuko bishimangirwa n’ibitaramo agenda yitabira hirya no hino mu Gihugu aho atumirwa cyane.
Ku ndirimbo yise ” Ariho” Usanase asobanura ko yayihimbye agamije gukomeza abantu bakunda kuba mugahinda k’ibibazo byabo, bakihebeshwa n’amaganya.
“Bamwe bishora mu biyobya bwenge kubwo kumva ko babuze ubahumuriza bitewe n’ubuzima bw’imiryango yabo cyangwa kuko bumva ko Imana bakoreye itabaho bitewe n’amagambo bumvishe bityo rero njye nza mbahamiriza neza ko rwose Yesu ariho kandi ariwe wenyine wo kwizerwa ndetse n’umujyanama mwiza bityo rero ntibakongere kwiheba ukundi cyangwa kwigunga ukundi ahubwo baze kwa Yesu kuko ashoboye kubahumuriza ndetse akanabahindurira amateka kuko Ariho”
Uyu muhanzikazi yahamirije IBYAMAMARE.COM ko umuziki wo kuramya no guhimbaza Imana mu Rwanda umaze kwaguka bitewe n’ubutumwa bwiza baririmba by’umwihariko ubu n’ibitaramo bakoresha bisigaye byitabirwa ku rwego rushimishije.
“Muzika yo kuramya no guhimbaza Imana iragenda izamuka ku rwego rushimishije, abantu bagenda bitabira ibitaramo dutegura bitandukanye na mbere babaga ari bacye n’ubutumwa dutanga urabona ko abantu babwumva kandi hari aho bubakura”
Usanase avuga ko ubutumwa atanga mu ndirimbo aze atajya asiga inyuma urubyiruko aho by’umwihariko arusaba kuba muri Yesu, gukorera Imana rugifite imbaraga, kurangwa n’imico myiza no kwirinda ibyarutandukanya n’Imana birimo ubusinzi, ubusambanyi ndetse n’ibindi bikorwa bibi Imana yanga.akarwibutsa ko Yesu “Ariho”
Muri uyu mwaka wa 2020 Nice Usanase avuga ko ari gutegura indirimbo nziza nyinshi mu buryo bw’amajwi ndetse n’amashusho aho atangaza ko Imana nimushoboza mu mpera z’Umwaka azategura igitaramo gikomeye cyane azanatumiramo abandi bahanzi batandukanye.
Mu kiganiro na Ibyamamare yasoje asaba abakunzi be kumusengera no kumushyigikira ku buryo bukomeye no gukunda ibihangano bye no kumukurikira ku mbuga nkoranyambaga ze aho akoresha “NICE USANASE” haba kuri Facebook, Youtube ndetse na Instagram akaba akomeje kubashimira ku bw’urukundo bakomeje kumugaragariza aho abifuriza umugisha uturuka ku Mana ibihe byose.
Umva indirimbo Arihoya Nice Usanase


text:
Umujyi wa Rubavu uherereye mu ntara y’uburengerazuba bw’u Rwanda, ni umujyi uri ku nkengero z’ikiyaga cya Kivu, ugahana imbibi n’umujyi wa Goma wo muri Repubulika Iharanira Demokarasi ya Congo.
Ufite umunsi umwe ari muri weekend, konje se, ni byiza gusimbuka ugatembera umujyi wa Rubavu ku buryo amasaha 10 yaba ahangije kwishimira muri ako gace, ukaruhuka.
Ifunguro rya Mugitondo muri Calafia Cafe Shop
Ukigera mu mujyi wa Rubavu, bitewe n'amasaha wakoresheje, wahitamo kuri Calafia ugafata ifunguro rya mugitondo kubera umunaniro w’urugendo waba umaze gukora. Bafite umwihariko wo gukora ikawa za moko menshi. Ni hirya gato ya karere ka Rubavu, utambitse umuhanda ugana ku mupaka munini wa La cronishe, ni iruhande rwo kwa Nyanja!
Ifunguro rya Saa sita ku Inzu Lodge
Wakomeza gutembera usura I Nyamyumba ku Inzu Lodge ukabasha kuhafatira ra ifunguro rya saa sita. Ahantu uba wicaye uruhuka, witegeye amazi ‘ikiyaga cya Kivu. Ni ahantu hagufasha kuruhuka neza.
Umwihariko w’amafunguro yabo harimo; Inzu Lodge fish (7000), Inzu Lodge Chicken (7000). Abatarya inyama(Vegetarian) hari Vegetarian with Toffe (6500). Inzoga za moko atandukanye zo mu Rwanda na mpuzamahanga.
Koga ku mucanga wa One Degree South Bar & Grill
Ni gombwa kujya I Rubavu ukajya no koga, ni byiza kujya kogera ku mucanga wo kuri One Degree South Bar & Grill. Ni ahantu heza cyane hataba akavuyo kandi n’umutekano ubwa wizewe.
Gufata kamwe muri Discover Rwanda/Rubavu
Kujya kunywera agacupa mui Discover Rwanda , ni byiza, ni hafi ku buryo gutaha bitaza kugorana. Ni ahantu hari ubusitani bwiza burimo ibiti n’indabyo nyinshi na kayaga kava mu Kivu.
Gutaha
Amasaha y’umugoroba aba ageze ugafata urugendo ugataha, wishimye, upanga uko uzagaruka.


text:
Karongi: Croix Rouge yafashije abababaye kurusha abandi kubera ‘Guma mu Rugo’
Umuryango utabara imbabare Croix Rouge y’u Rwanda (CRR) wahaye inkunga abantu 500 bo mu Murenge wa Bwishyura mu Karere ka Karongi, bari muri gahunda ya ‘Guma mu Rugo’, barimo n’abahoze mu buraya.
Kimwe n’ibindi byiciro bibabaye cyane kurusha ibindi, abahoze bakora uburaya bibumbiye muri Koperative Tubusezerere basigaye bitwa Indangamirwa, bavuga ko ubuzima bwo kuguma mu rugo butaboroheye kubera icyorezo cya Covid-19 gikomeje kwiyongera muri uwo murenge.
Ibyiciro by’abamotari, abatwara abagenzi ku magare, abazamu n’abakora umwuga w’uburaya n’abamaze kubusezerera mu karere ka karongi mu Murenge wa Bwishyura, ni bo bahawe inkunga ya Miliyoni 18frw yo kubafasha guhaha ibyo kurya muri uku kwezei bashyizwe muri gahunda ya Guma mu Rugo kubera ko imibare igaragaza ko icyorezo cya Covid-19 kiri hejuru muri uwo murenge.
Abahawe inkunga barimo n’abazamu barindaga inzu z’ubucuruzi ku maduka bavuga ko akazi bakoraga buri munsi katakibinjiriza kuko usanga bakorera abandi na bo batagikora.
Umwe muri bo agira ati “Kuri uyu munsi turashima Croix Rouge y’u Rwanda yatwibutse twari tumaze kurya ibyo twazigamye dusigariye aho, ariko tubonye iyi nkunga izadufasha kongera kwiyubaka, tuzayikoresha neza itugirire akamaro”.
Umwe mu bakoraga uburaya avuga ko na bo ubuzima bwabo bwari bumeze nabi kubera ko nta kintu kibinjiriza bari bagikora.
Agira ati “Aya mafaranga tubonye ni umugisha w’Imana, ntabwo twayakoresha nabi tumaze gukura turashaje, dufite abana ntabwo uburaya ari bwiza, mbese nta kintu kitwinjiriza amafaranga twari tugikora kuko tutava mu rugo”.
Undi nawe ati “Muri iyi Corona nta mugabo ukiri gutereta da! Nta mugabo wakorera amafaranga ngo ajye kuyahonga abagore we yaburaye”.
Umubyeyi wahoze acururiza mu isoko rya Karongi waje no kwandura Covid-19 agakira avuga ko nta yandi mikoro yari asigaranye ngo yongere gushora mu bucuruzi bwe buciriritse, hamwe na bagenzi be akaba ashimira (CRR) yabatekerejeho.
Agira ati “Nakoreraga mu isoko nyuma nandura Covid-19 njya mu kato mvuyemo umurenge wose ujya mu kato, kugira ngo nkire nakoresheje ubushobozi burenze amikoro yanjye bituma ibyo nashoraga byose bishira. Ndashimira Croix Rouge, ni ubwa mbere mpawe ikintu cy’ubuntu kandi nari nkeneye, nzayikoresha neza kandi izangirira akamaro”.
Umunyamabanga Nshingwabikorwa w’Umurenge wa bwishyura, Ayabagabo Faustin, avuga ko ishoramari mu mujyi wa Karongi ryifashe nabi kubera ko umurenge wose washyizwe mu kato ko ku kuguma mu rugo.
Ayabagabo avuga ko habayeho kwirara kubera ibikorwa by’ubukerarugendo bibera muri Bwishyura byatumye ubwandu bwa Covid-19 busa nk’ubutungura abaturage bukiyongera kandi hari harabayeho gukomeza kwitwararika, akaba asaba abaturage gukomeza ingamba zashyizweho kugira ngo nibura ubwandu bugabanuke babe bakurwa muri Guma mu Rugo.
Agira ati “Ubu dufite abaturage 53 barwaye, muri bo twarebye 23 bafite ubushobozi buke cyane bazafashwa, abandi baherutse gupimwa byagaragye ko bidakabije cyane ugereranyije n’imibare ya RBC”.
Umuyobozi wungirije wa Croix Rouge y’u Rwanda, Françoise Mukandekezi, avuga ko mu rwego rwo kugira ngo iyo nkunga y’amafaranga izagirire abayihawe akamaro babanje kubigisha uko bazayakoresha kandi ari bwo buryo bwo gufasha abaturage kugura ibyo bakeneye.
Agira ati “Twabanje kubigisha ko ubu bufasha atari ubwo gutuma bajya mu makimbirane ahubwo ni ubwo kunganira ubushobozi bafite, kandi inzego z’ubuyobozi turakomeza kuvugana ku buryo inkunga twabahaye ikomeza kubafasha”.
Yongeraho ati “Buri muryango wahawe amafaranga ibihumbi 35frw bibafasha guhaha ibyo bakeneye kuko ushobora gusanga umuntu yejeje ibigori ariko akeneye ibishyimbo, biratuma buri wese ahaha ibyo yifuza bimufitiye akamaro”.
Abaturage bo mu Murenge wa Bwishyura bamaze icyumweru n’igice muri Guma mu Gugo kubera ubwandu bwa COVID-19 bwiyongereye muri uwo murenge, biteganyijwe ko ingamba nshya zizafatirwa uwo murenge zizafatwa nyuma y’itariki ya 31 Gicurasi.


text:
Kaminuza ya KIM yahagaritse kwigisha mu kwezi k’Ukwakira mu mwaka ushize wa 2020 kuko yavugaga ko bitewe n’icyorezo cya Covid-19 habayeho ibibazo by’ubukungu.
Ubuyobozi bw’iyo kaminuza yahararitse imirimo, bwashingiye ku mabwiriza yo kwirinda Covid-19 bwanga gutanga impamyabumenyi z’abanyeshuri bakabakaba 600 barangije kwiga mu mwaka wa 2019.
Kugeza ubu nta tariki abo banyeshuri barahabwa yo kuzabona impamyabumenyi zabo, kuko hiyongereyeho dosiye y’Ubugenzacyaha buvuga ko bukirimo gukora iperereza kuri zimwe muri izo mpamyabumenyi ngo zifite amanota y’amahimbano.
Umuvugizi wa RIB, Dr Murangira B Thierry avuga ko hari abakozi muri KIM bagiye bahindurira amanota bamwe mu banyeshuri (akaba adahuye n’ayo abarimu batanze), ndetse ko iperereza rimaze gufata abanyeshuri bagera ku 108.
Dr Murangira ati “Iperereza riracyakomeje ntabwo rirapfundikirwa, ni ukugira ngo hamenyekane uwabikoze yabikoze ate, yabikoreye iki! N’ibijyanye na ruswa bibaye birimo bizagaragazwa.”
Ingingo ya 276 y’Itegeko riteganya Ibyaha n’Ibihano iteganyiriza umuntu wese wakoresheje inyandiko itavugisha ukuri (diplome iriho amanota adakwiye), igifungo cy’imyaka ibarirwa hagati y’itanu n’irindwi.
Ku rundi ruhande ariko abo basore n’inkumi bize muri KIM bavuga ko bari mu rujijo n’igihirahiro, kandi ubushomeri burembeje bamwe muri bo, bitewe n’uko bajya gusaba akazi ntibakabone kubera kutagira ibyangombwa bigaragaza ko barangije kwiga.
Umwe muri bo yabwiye RBA (dukesha iyi nkuru) ati “Iyo twifuza akazi twegeranya ibyangombwa, ariko haburamo diplome(impamyabumenyi) bagahita badukura mu mubare w’abagomba kugahabwa”.
Bavuga ko bafite ibihamya(indangamanota) by’uko basoje amasomo mu kwezi kwa Nzeri kwa 2019, ariko kugeza ubu ngo nta cyizere cy’igihe bazambara imyambaro y’abahabwa impamyabumenyi.
Aba banyeshuri muri KIM bakomeza bavuga ko ababyeyi babo na bo babafitiye amakenga, bagakeka ko babahaye amafaranga y’ishuri bakayakoresha ibindi.
Umuyobozi uhagarariye Kaminuza ya KIM, Kayisengerwa Rachel yijeje ko mu minsi ya vuba (atavuze umubare), abo banyeshuri bazatangarizwa igihe bazahabwa impamyabumenyi zabo, n’ubwo ngo atari bose kubera dosiye ya RIB.
Kayisengerwa yagize ati “Hari abanyeshuri batazabona impamyabumenyi zabo cyangwa se bazazibona nyuma iperereza rirangiye, kugeza uyu munsi ibintu byose bimaze kujya ku murongo, ibyagiye muri RIB byavuyeyo raporo barayiduhaye, mu minsi ya vuba turabatangariza itariki ya ‘graduation.”
Kaminuza ya KIM yahagaritse kwigisha mu kwezi k’Ukwakira mu mwaka ushize wa 2020 kuko yavugaga ko bitewe n’icyorezo cya Covid-19 habayeho ibibazo by’ubukungu. Iyi kaminuza ubu ikomeje gushaka umushoramari wayigura kugira ngo yongere isubukure imirimo.


text:
Impamvu eshanu zatuma umukobwa ahera ku ishyiga
Muri iki gihe hari imvugo igira iti “Abagabo barabuze”. Ibi biterwa n’uko hari abakobwa bageza igihe cyo gushinga ingo ariko ugasanga babuze abasore babakura iwabo. Ese ni uko abasore batagishaka kurongora cyangwa n’abakobwa babigiramo uruhare?
Twagerageje kuganira na bamwe mu bagore, abakobwa n’abandi bantu batandukanye bavuga impamvu zitandukanye zituma abakobwa bagumirwa twakubiye muri izi eshanu zikurikira:
1. Kubenga cyane
Ngo hari abakobwa babura abagabo bo kubarongora kubera ko babenze abasore cyane. Iyo umukobwa amaze kubenga abasore babiri cyangwa batatu n’abandi basore batinya kumusaba kuko bishyiramo ko ntacyo barusha ababanje.
2. Kutamenya urwego urimo
Mukamwiza, umugore w’abana babiri, avuga ko umukobwa ubenga cyane abiterwa no kutamenya urwego arimo agahora ashaka umugabo wisumbuyeho. Ati: “Niba usabwe bwa mbere na mwarimu n’inshuro ya kabiri hakaza umwarimu menya ko urwego uriho ari urw’umwarimu.”
Ibi bigira ingaruka z’uko abo mu rwego rwawe baguhunga, uko imyaka igenda igusiga n’abo mu munsi yawe ukababura bikarangira uheze iwanyu.
3. Kudashamadukira abahungu
Indi impamvu ishobora kuba intandaro ku mukobwa yo kuguma ku ishyira ni ukudashamadukira abasore. Umusore akenera kuvugisha umukobwa ugaragaza ko amwitayeho. Ngo iyo umukobwa yifashe nk’umuntu usuzugura abasore, bose baramutinya kuko bishyizemo ko uri umunyagasuzuguro kandi harimo n’uwakuviramo umugabo.
Umubyeyi witwa Mukagatete, ahamya ko umukobwa agomba kurangwa n’urugwiro ku bantu bose harimo n’abasore ariko akirinda gukabya kugira ngo batabibonamo uburaya.
4. Kwiyandarika
Abantu benshi bahuriza ku kintu cy’uko igihe umukobwa yamenyekanye ko agendera mu ngeso z’ubusambanyi, nta musore n’umwe wifuza kumugira umugore kuko akeka ko yazakomeza ingeso nk’izo na nyuma yo gushinga urugo.
Kalisa ukiri ingaragu avuga ko n’abasore b’abasambanyi batifuza gushaka abakobwa biyandaritse kandi ari bo babandaritse. Yongeraho ko umukobwa wirinze ingeso z’ubusambanyi uko yaba asa kose atabura umugabo.
5. Imyitwarire y’umuryango akomokamo
Abakobwa benshi bakunda kuzira imyitwarire igayitse y’ababyeyi babo cyane cyane ba nyina. Umukobwa ufite nyina w’umusinzi cyangwa uroga nta musore utekereza kumushaka nk’uko Evode abishimangira.
Yibwira ko naramukaga amuzanye uko byagenda kose azitwara nka nyina. Ikindi, abandi bantu baguca intege iyo ushaka kumurongora; nk’uko Evode yakomeje abisobanura.
Nshimiyimana Leonard
Ibitekerezo ( 22 )
MUBYUKURI BASHIKI BACU HARI IKINTU BIRENGAGIZA MUGUHITAMO.IBYUMUCO UBEREYE UMWARI UBEREYE URUGO BAZIKO NTAMUSORE UKIBYITAHO KANDI NYAMARA BURYA NUMUSORE WIYANDARITSE ABAYIFUZA UMWARI WABASHIJE GUKOMERA KUMUCO UKWIRIYE.ABUBU BIREBERA AHARI IBINTU,BAKIRENGAGIZAKO GUHITAMO UWO KUBANA NAWE UBUZIMA BWAWE BWOSE ARIBINTU BYOKWITONDERA.EREGA BURYA UKO WABA USAKOSE ARIKO WUBAHA UGAHA AGACIRO ABO MURESHYA,NABAKURENZEHO BAZA BAKURIKIYE YAMICO YAWE MYIZA BATITAYE KWISURA KUKO BURYA ABASORE BENSHI NTABWO BITA KUMASURA AHUBWO BITA KUMUCO.GUSA IKIBABAKE USANGA ABAKOBWA BESHI BIRAMBIRWA,NONEHO KUBERAKO BAMAZE KWIYANDARIKA UGASANGA BARAVUGA NGO ABARI BARI ABAKERA.GUSA SIKO BIRI KUKO ABARI NY’ABARI BARACYABAHO N’UBU.BAKOBWA,MUMENYEKO URUGO RUTEGUWE NEZA URUTEGURIRA MUBUKOBWA BWAWE KANDI IGIHE UMAZE KUVANWA KWISHYIGA.URUGO RUKURYOHERA KURUSHA UBUKI.
muraho neza mumeze mute?? abo kuri kigali today ibibintu nibyo peeeeee!!!!!!!!
ibyo bitekerezo nibyo icyo nabwira Abakobwa bose ni uko bagira urugwiro kubantu bose kuko niho bazamenya uwo uriwe ariko ntu u zarenze urugero
arko burya abanyarwanda baravuga ngo inkono ihira igihe,harigiye aba ataribimwe murizo ngero cyangwa se aribyo,gusa buri wese agira igihe cye,ngo kdi inkono ihira igihe.iyo umugabo yagukunze agukunda nibyawe byose so ntampamvu yokuremereza ibintu.murakoze
Umukobwa wese uko yaba arikose Umutima we niwe umuha Umugabo,kuko imico ye niyo ngenderwaho.Bakobwa rero mwumve ko aho murihose mugomba kubaha Abahungu
Ibi nibyo rwose uvuze ukuri 100%
Yewe ibibazo byaravutse HASIGAYE BAKE PE, AHUBWO ABIGISHA UMUCO MUFITE AKAZI.
Abakobwa bacu rwose bigize abarasita; keretse nibajya gushaka muri Jamayika. Nahubundi barahera iwabo. Babonye abanyamahanga bapfumuye bimwe mubie byabo by’imibiri nabo bati Isi ntidusige;nyamara basaza bacu burya bahita bakwita indaya.
bibaho ntakwiheba na sarah yarabyaye,witwaye neza abakobwa bubu bagendana ni terambere basiganwa kandi biratandukanye n’umuco nyarwanda yitesha agaciro yiruka mubintu bitamufitiye akamaro kandi amakuru aragenda ko bagitanga inkwano akazakubera mutima ubu akubera isasu
ntamamvu.
ntabwo bizoroha pee!!
Very good thing!
rEKA IBYO BYOSE NI UKUBESHYA HABAHO GAHUNDA Y4uWITEKA NTABAHURIRA MU MA TOILLETTE Y’UTUBYINIRO BAKAJYANA KANDI BAKUBAKA RUKAGUMA. nIMUREKERE NTAWANGA IBYIZA ARABIBURA IBYO NI IMYUMVIRE YANYU IPFUYE.


text:
Umuryango Open Doors wavuze ko abashinwa b’abakristo bagera kuri miliyoni 50 bahuye n’itotezwa nyuma y’ishimangirwa ry’amateko mashya agenga iby’iyobokamana.
Urubuga christiantoday.com ruvuga ko uyu muryango, uvugira abakristo batotezwa, washyize Ubushinwa ku mwanya wa 27 mu bihugu 50 bya mbere bitoroshye kubamo uri umukristo.
Guverinoma y’ubushinwa ntiyorohereza na gato abakristo kuko ngo ifite n’umugambi wo guhindura Bibiliya kugirango ibashe kujyana neza n’umuco w’abashinwa. Si ibi gusa, kuko hari n’insengero zabwiwe kuzamura ibendera ry’ubushinwa hejuru kurusha umusaraba no kuririmba indirimbo yubahiriza igihugu mbere yo gutangira amateraniro.
Uhagarariye urwego rw’ubuvugizi muri Open Doors, Zoe Smith, yagize ati:’Itotezwa ry’amatsinda amwe n’amwe y’iyobokamana mu Bushinwa- cyane cyane Abakristo n’abisilamu- rikwiye kwitonderwa bikomeye. Ibintu birakomeye cyane ku buryo hari n’abapasiteri badusangije impungenge bafite ko itotezwa mu Bushinwa ritazatinda kugera ku rugero rw’itotezwa ry’igihe cy’umuyobozi Mao.’
Open Doors yakiriye amakuru ava mu Bushinwa ko ubuyobozi busigaye buhatira ba nyir’ubutaka kurangiza amasezerano y’ubukode bafitanye n’insengero. Insengero zimwe na zimwe, zisigaye zicibwa amafaranga menshi cyane kubera impamvu zidafatika nko kugira ibikoresho bizimya umuriro bidashyitse.
Mu rwego rwo guhagarika igwira ry’abakristo, insengero z’abana, amatsinda y’urubyiruko ndetse n’andi mahuriro yose ya gikristo arabujijwe. Insengero zategetswe gushyira ibyapa ku miryango yazo ibuza umuntu wese uri munsi y’imyaka 18 kwinjira.
Mu gihe insengero nyinshi ntizemeye kubahiriza ibi, hari izindi zatangiye kubyitondera cyane. Hari n’insengero zikiri gukora amateraniro ariko mu matsinda mato atandukanye. Itsinda rimwe ry’abakristo ryavuye mu mujyi, basubira aho bavuka gutangizayo insengero.


text:
Icyo Imana yakuvuzeho kiruta icyo amateka yawe yamaze kukwandikaho, kiruta ibyo abantu bavuga, kikaruta icyo Satani akugambiriraho. Nasanze Uwiteka atangaje cyane! Ongera uzirikane ko Yosuwa na Karebu bamwiziritseho bigatuma bakandagira mu Gihugu cy'isezerano.
Nta kabuza, nudacika intege uzagera ku cyo Imana yagusezeranije kuko ntibeshya!
Hari Icyo Imana yakuvuzeho mbere yuko ubaho, hari icyo Imana yibwira ku mibereho yawe, niyo mpamvu igusaba guhora imbere yayo kugira ngo uhishurirwe urutonde rw'ibyiza igufitiye byose. Kwegera Imana ni ko kwiza kuri njye nawe!
Ndakwifuriza ubuzima bwiza bwuzuye imbaraga zo guhangana n'ibikurwanya, ibigoye inzozi zawe, umuhamagaro wawe, ndetse n'ubuzima bwawe.
Icyo Imana yakuvuzeho kiruta icyo amateka yawe yamaze kukwandikaho, kiruta ibyo abantu bavuga, kikaruta icyo Satani avuga. Nudacika intege uzagera ku cyo Imana yagusezeranije. Kuko ntibeshya!
Ubutumwa bwa Dominic Ashimwe yasangije kuri Instagram
Reba hano indirimbo: NDACYAGUKUNDA - Dominic Ashimwe | Official Music Video
Daniel@agakiza.org
Source : https://agakiza.org/Nta-kabuza-nudacika-intege-uzagera-ku-cyo-Imana-yagusezeranije-Dominic-Ashimwe.html


text:
Musanze: Kwihitiramo k’umwana ishami yifuza kwiga biteza imbere ireme ry’uburezi
Yanditswe na MUGISHA BENIGNE
Abarezi barasaba ko ababyeyi batajya bahitiramo abana ibyo baziga, ko ahubwo ari bo bakwiye kwihitiramo bafashijwe n’abarezi, hagendewe ku byo umwana atsinda kurusha ibindi, kuko ari byo bizafasha mu guteza imbere ireme ry’uburezi.
Ibi ni ibyagarutsweho n’abarezi bo mu mashuri ya Remera na Rwaza aherereye mu Karere ka Musanze, mu Ntara y’Amajyaruguru, ni mu bukangurambaga mu burezi bw’iminsi 10 ku bijyanye n’ireme ry’uburezi bubera hirya no hino mu gihugu.
Nk’uko byagarutsweho mu nama yahuje abashinzwe ubugenzuzi muri ubwo bukangurambaga n’abanyeshuri ndetse n’abarezi, bamwe mu barezi bagaragaje impungenge zo kuba bigisha abanyeshuri amasomo agize amashami bigaragara ko badashoboye ahubwo bahawe n’Ikigo k’igihugu cy’uburezi n’andi bahisemo biturutse ku byo ababyeyi babo bifuza ko biga mu gihe abana atari byo bifuzaga kwiga.
Nsanzimana Emmanuel, ni umurezi mu Rwunge rw’amashuri rwitiriwe Bikiramariya Umwamikazi w’Intumwa, yigisha isomo ry’ubutabire, agaruka ku bana bahawe amashami ya siyansi ariko ngo mu by’ukuri badafite ubushobozi bwo kuyiga, ariko wabaza umwana akakubwira ko atigeze asaba iri ishami ahubwo yabonye barimuha gusa.
Ati “Gusibira ku bana bari mu kiciro cya kabiri cy’amashuri yisumbuye akenshi bituruka ku mpamvu z’uko abana baba bahawe amashami ya siyansi baba badafite ubushobozi bwo kuyiga ndetse batanigeze banayihitiramo, icyo gihe umwarimu ageregeza gukurikirana umwana mu buryo bwihariye, agasunika ariko umwana ntave aho ari, ahubwo ugasanga uwo mwana bidashoboka ko akomeza muri iryo shami.”
Asanga rero byaba byiza ko niba bigaragaye ko mu mwaka wa kane umwana atabasha gutsinda amasomo agize ishami yiga, bikagaragara ko na we aba yashyizemo imbaraga uko ashoboye ariko bikanga, yagombye kugirwa inama y’ibyo abarezi babona ko ashoboye, REB igasabwa kumuha irindi shami rijyanye n’ibyo ashoboye.”
Kwizera Felicien na we yigisha imibare, avuga ko usanga umwana yahawe ishami rya siyansi ririmo imibare, ariko mu by’ukuri atarigeze ayitsinda, ashobora kuba afitemo amanota 8, wareba amanota yose yagize mu bizamini bya Leta bisoza ikiciro rusange, ugasanga afitemo 45, kandi agahabwa ishami rya siyansi.
Ati “Ntibyoroshye ko uyu mwana azatsinda amasomo agize ishami yiga mu gihe atigeze ayatsinda mu kiciro cya mbere cy’amashuri yisumbuye, kandi iyo umubajije impamvu yahisemo ishami nk’iri kandi amasomo arigize atabasha kuyatsinda, akubwira ko yabihitiwemo n’ababyeyi cyangwa se REB yayimuhaye atarayisabye.”
Kwizera Fortunée, umugenzuzi w’uburezi mu Ntara y’Amajyaruguru, akaba umwe mu bari muri gahunda y’ubukangurambaga ku ireme ry’uburezi, yasobanuriye abarezi uburyo REB itanga amashami n’ibigo by’amashuri igendeye ku busabe bw’abanyeshuri n’imyanya iri mu mashuri, aho ubusabe bwa mbere ashobora kutabuhabwa bitewe n’amanota yagize n’imyanya ihari muri ayo mashami, bityo agahabwa ubusabe bwa kabiri, naho bitashoboka agafatwa nk’utigeze ahitamo ibyo aziga, bityo REB ikamuhitiramo bitewe n’imyanya isigaye.
Ati “REB nta bwo ihitiramo umwana ishami yiga, byose biterwa n’amanota umwana yabonye, ubusabe bwe ku nshuro ya mbere n’iya kabiri, imyanya iri mu mashuri, bityo bikaba byashoboka ko ahabwa irindi shami rihari mu mashuri asigaye inyuma.”
Abarezi bifuje ko gahunda ya Carreer Guidance (KUDER) yashyirwa mu mashuri yose aho kuguma gusa mu mashuri 60 isanzwe ikorerwamo, bityo igahuzwa n’uburyo bukoreshwa mu gutanga imyanya mu mashuri.


text:
Uwibukwa cyane ni umunyabitangaza ukomeye wo muri Nigeria, TB Joshua, uyobora urusengero Synagogue Church of all Nations (SCOAN), wari wahanuye ko tariki 27 Werurwe 2020 Coronavirus izaba yaburiwe irengero. Iyo tariki yageze ahubwo aribwo icyorezo gisya kitanzitse.
Mu mwaka ushize habaye byinshi, ibikorwa bihuza abantu benshi byarahagaze amadini aza mu bya mbere byahagaritswe.
Uretse amadini yifite yakomeje guhanyanyaza yifashije ikoranabuhanga n’ibitangazamakuru, ayacumbagiraga aheruka abayoboke muri Werurwe.
Ubusanzwe amadini n’amatorero mu Rwanda ni kimwe mu bifite umwanya ukomeye mu buryo budasanzwe kuko umubare munini w’Abanyarwanda bizera Imana, nk’ikimenyetso cy’ubukirisitu bwadutse nyuma y’umwaduko w’Abakoloni.
Icyakora, hari impungenge ku hazaza h’amadini mu minsi iri imbere nyuma y’ihungabana rikomeye ryatewe na Covid-19 haba mu buryo bw’umwuka n’umubiri.
Mu kiganiro IGIHE yagiranye n’abanyamadini n’amatorero, arimo ayashegeshwe na Covid-19, abayobozi bayo bagarutse ku ngaruka zikomeye zabonetse mu madini ndetse n’uko amwe ari kubaka ishusho nshya hagamijwe kubaka imyizerere ihamye mu bayoboke babo.
Abayoboke bari gukendera…
Amadini menshi ahamya ko guhurira mu nsengero byagiraga umumaro ukomeye ku bayoboke bayo kuko hari abantu bafashwaga no kuba hamwe n’abandi bitewe n’amateka banyuzemo cyangwa imibereho yabo mu buzima bwa none.
Kuba abantu batakiri guhurira mu nsengero nk’uko byari bisanzwe, hari impungenge ko mu gihe Covid-19 izaba irangiye amadini menshi azabogoza kubera abayoboke bayo bashobora kutazasubira mu nsengero abandi bakerekeza mu yandi madini.
Pasiteri Desiré Habyarimana yabwiye IGIHE ko amadini ashobora kuzabura abayoboke bitewe n’uko Abanyarwanda bagize ihungabana mu myizerere.
Ati “Urebye muri ibi bihe bya Covid-19, ibijyanye n’imyizerere byarahungabanye, abantu benshi basubiye inyuma, amakimbirane mu ngo yariyongereye. Kugeza uyu munsi n’abantu bafunguriwe abantu ntibaratangira kuza mu rusengero ni ukuvuga ko ukwizera kwabo kwahungabanye.”
Umuyobozi w’Ihuriro ry’Abayobozi b’Amadini n’Amatorero mu Rwanda, Bishop Rucyahana John, yavuze ko mu buryo bufatika abayoboke bazagabanuka.
Ati “Urebye kwizera ko kurahari, ni ukuvuga ko abayoboke mu kwizera bazaguma kubaho ariko mu buryo bufatika bazagabanuka. Ahubwo dukwiye kureba icyo abayobozi b’amadini bakwiye gukora kugira ngo bagarure abayoboke mu buryo bufatika.”
Hari bamwe mu bayobozi b’amadini batifuje ko imyirondoro yabo itangazwa bavuze ko bishobora gutuma ubwo insengero zizaba zemerewe gukora uko byari bisanzwe bashobora kutazafungura imiryango kuko bamwe mu bayoboke babo baguye, abandi bakigira mu madini yamaze gufungurirwa.
Umuyobozi w’Itorero ry’Abadivantisiti b’umunsi wa Karindwi, Byiringiro Hesron, yagize ati “Buriya ingaruka za Covid-19 nta gace na kamwe zitagezeho, ari ku miryango mito, ku miryango migari ari no ku gihugu yagize icyo ikora muri iyo miryango yose."
"Itorero rero n’abaturage burya kandi kugira ngo itorero rigire icyo rigeraho ni uko abaturage baba bameze neza, bakaba bafite amahoro yo mu mutima, burya iyo batabifite n’itorero ntirikora neza. Niba abantu babatizwaga mu mazi magari ubu ntibikiri gukorwa birumvikana ko hari cyo itorero ryahungabanyijweho.”
Kugeza ubushakashatsi bwakozwe n’Urwego rw’Igihugu rushinzwe imiyoborere mu Rwanda, RGB, mu 2015 bwagaragaje ko imiryango ishingiye ku madini n’amatorero ifite ubuzima gatozi irenga 1500.
Hambere aha wasangaga umuntu wese ashaka gushora imari ye mu bijyanye n’iyobokamana atagamije kwamamaza ubutumwa bwiza ahubwo yishakira indoke.
Kuva Covid-19 yagera mu Rwanda, ibikorwa bimwe abanyamadini bamwe babyazaga amafaranga birimo kwizeza ibitangaza abayoboke babo no gutura ntibigikorwa, abenshi bagiye muri iyo mishinga ntibabona aho bakura amafaranga nk’uko babitekerezaga.
Pasiteri Habyarimana yagize ati “Mbere ya Covid-19 bigeze gufunga insengero nyinshi ziri mu kajagari, biriya byasize isomo ku bantu bose bashinga amadini uko babonye ariko Covid-19 yo yaje ihuhura n’akari gasigaye. Abari bafite amatorero agitangira byarabagoye cyane ku buryo no kubona ifunguro byari ikibazo.”
“Mbona isomo Covid-19 idusigiye ari uko abantu bakwiye kubaho mu bumwe n’ubwiyunge no gufatanyiriza hamwe, bakiga gukorera mu bumwe no mu rukundo bitari ibyo kubyuka ukigumura ukajya gushinga itorero ryawe.”
Yavuze ko ku bantu bagiye muri uwo murimo bagamije kubona amafaranga bizagorana cyane kuri bo kubona amafaranga y’abakirisitu kubera ko bamaze kumenya ko bashobora kubaho batajya no mu nsengero.
Himakajwe ikoranabuhanga…
Umuvugizi w’Itorero rya ADEPR mu Rwanda, Ndayizeye Isaϊe, yabwiye IGIHE ko ikoranabuhanga ryabaye uburyo bwiza bwo kugera ku bayoboke mu bihe bya Covid-19 kandi ko bigiye gushyirwamo imbaraga mu bikorwa bitandukanye.
Yagize ati “Twize ko ikoranabuhanga ari uburyo bwiza bwo kwegerana n’abakirisitu, kandi twararikoresheje cyane cyane abantu bo mu mujyi tunashimira cyane n’urubyiruko ko mu gihe cya Covid-19 batanze imbaraga ngo imirimo idahagarara kuko nibo bari bafite inararibonye mu ikoranabuhanga, ku buryo na nyuma yaho twabonye ko tugomba kurishyiramo imbaraga kuko hari ibintu byinshi byakemura.”
Kuri Pasiteri Habyarimana umaze imyaka myinshi akoresha uburyo bw’ikoranabuhanga avuga ko amadini yari akwiye gukanguka akitabira gukoresha ikoranabuhanga kuruta uko yahurira mu nsengero mu rwego rwo kurushaho gufasha abayoboke bayo aho ariho hose.
Ati “ Nk’urugero usanga muri Amerika byibuze abakina filimi z’urukozasoni basohora hafi 200 ku munsi, kubera iki natwe abapasiteri bo mu Rwanda tutashyira imbaraga mu kwamamaza ubutumwa bwiza ku ikoranabuhanga ko byatuma abana bacu badahugira muri ibyo bidafite umumaro.”
Pasiteri Habyarimana yavuze ko usanga abayobozi n’amadini menshi batabasha kwigisha abayoboke bayo ibikenewe mu muryango.
Asanga abavugabutumwa bakwiye kwigishwa uko bafasha sosiyete hagamije kubaka umukirisitu mu mwuka no mu mubiri ku kigero cyiza ku buryo n’ubwo abantu bajya mu gihugu hatabonamo urusengero cyangwa mu gihe haza ikindi cyorezo gituma abantu batazasohoka mu nzu bazakomeza kuba abizerwa.
Bishop Rucyahana asanga inyigisho zitangwa n’amadini zikwiye guhinduka bakareka kwigisha ibintu bivuga ku mahanga ahubwo bakabishyira mu buryo bw’u Rwanda kandi bikajyana n’icyo Abanyarwanda bakeneye.
Ku wa 14 Mata 2021 Guverinoma yatangaje ingamba nshya zo kwirinda iki cyorezo, aho insengero zahawe uburenganzira bwo gukora kuko zujuje ibisabwa mu kwirinda Covid-19 zemerwa kwakira 30% by’ubushobozi bwazo bwo kwakira abantu.


text:
Trending
Bamwe mubakirisitu bo muri ADEPR basengera munce z’icyaro baravuga ko hari ibintu bikwiye kwigwaho kubyerecyeranye n’amahame y’iri torero, rigatanga neza umurongo ngenderwaho.
Bavuga ko iyo barebye ADEPR yo mucyaro basanga itandukanye n’iyo mu mujyi ugasanga bibatera kuba nk’aho batazi neza ibikwiriye ndetse bigatuma baheraho bafata bamwe nkaho baguye batakiri abakirisitu b’iryo torero.
Ibi byagaragajwe n’abakirisitu b’ADEPR bo mu duce two mucyaro, kuri uyu wa 15 Nzeri 2021, bavuga ko iyo babonye uburyo abo basengera mu idini rimwe bo mu mujyi, babona harimo itandukaniro rinini kubera ko hari ibyo abo mu mujyi bemererwa ariko bo mucyaro bakaba batabyemererwa.
Bimwe mubyo bavuga mucyaro batemererwa ndetse igihe babikoze bigafatwa nk’ikizira harimo kwambara pasura, kwambara imyenda migufi, gushyiramo amavuta anyereza imisatsi, insokozo, n’ inyogosho zimwe nazimwe ku abasore.
Bavuga ko iyo bo bakoze ibi, bibaviramo guhagarikwa bakabashyira inyuma y’itorero cyangwa bakaba bakurwa mu mirimo imwe n’imwe nko muri korali, ubudiyakoni, mumatsinda basengeramo, ariko bakabona abo mu mujyi babikora bagakomeza kuba mu mirimo yose y’itorero.
Aha niho abo mucyaro bahera bibaza aho imyizerere yo mucyaro itandukaniye n’iyo mu mujyi bagaheraho basaba ko ibintu byashyirwa ku murongo, bagasobanura neza ibyo bintu bityo ntihakagire ubona bamwe ngo yumve ko bishe amategeko y’itorero.
Mubakirisitu bo mu duce two mucyaro baganiriye n’ikinyamakuru Urugero.rw, bavuga ko bo iyo babonye umuntu uvuye muri ADEPR yo mu mujyi akenshi baba bazi ko adakijijwe neza kubera ko babona hari ibyo bo bazi ko itorero ryabo rifata nk’ikizira ariko bakabibabonana bityo bigatuma batangira kubibazaho cyane bumva ko baguye.
Umwe muri bo yagize ati"hari igihe nibwira ko abantu bo mu mujyi baba badakijijwe, kubera ko nk’ubu twe muri ADEPR tuzi ko kwambara pasura, ari kimwe mubyo tubujijwe ariko rimwe na rimwe ugasanga abo mu mujyi barazambara ntanikibazo biteje, twababaza bakatubwira ko ho byemewe, rimwe na rimwe ugasanga imisatsi yabo bashyiramo ibyo twe tuzi ko nabyo bitemewe, bigatuma nibaza nti ubundi agakiza kabo n’akacu bitandukaniye he ko twese dusengera mu itorero rimwe ariko ibizira kuri bamwe ahandi bikabohorwa."
Undi nawe ati" iyo mbonye abantu bo mu mujyi mba numva ko ari nk’abapagani, kuko hari ibyo twe mucyaro tuzi ko bitemewe ariko bo ukabona ntacyo bibabwiye. Ahubwo muzatubarize impamvu hamwe byemerwa ahandi ntibyemerwe badusobanurire tureke kujya duhora ducumuzwa n’abyo cyangwa guhora tubibazaho."
Undi musore ati" hari ibintu bikwiye gukosorwa muri ADEPR, bagashaka uburyo bahuza generation y’abantu bakuze n’abakiri bato bose bakumva ibintu kimwe, kuburyo abakuze batazajya bareba abato ngo bababonemo nk’abapagani, noneho bagakosora no kubijyanye n’amategeko, kubera ko usanga hari ibintu abo mu mujyi baba bemerewe twe mucyaro wabikora bakaguhagarika, cyangwa bakumva waguye, nk’ ubu abakobwa bo mu mujyi uba usanga imyambarire yabo, insokozo uramutse ubikoze mucyaro igikuba cyacika ngo waguye, ndetse no kubasore hari ukuntu wiyogoshesha mu cyaro bakagukura muri korali ngo ntibyemewe, kandi mu mujyi ugakomeza umurimo, aho naho bazadusobanurire, ubundi imyizerere yo mucyaro itandukaniye he n’iyo mu mujyi, ko twese dusengera mu itorero rimwe ?"
Umwe mubashumba b’itorero ry’ADEPR bo mu mujyi wa Kigali, waganiriye n’ikinyamakuru Urugero.rw, ariko utashatse ko umwirondoro we ushyirwa mu itangazamakuru, avuga ko abona ko harimo itandukaniro ryo mucyaro no mu mujyi , ariko aba ari uburyo bwo kwiyitaho, n’ubwo hari abarengaho bagakabya, ariko ko batakwirengagiza ko igihe cya cyera ataricyo cy’ubu.
Ati” kugirango ibintu bitandukane akenshi bishingira kumuco n’ubushobozi bw’uwakwigishije, ndetse n’ubushobozi n’umuco by’uwigishijwe. Kubijyanye n’imyitwarire n’imyambarire igaragara inyuma hari igihe abantu bafata umuntu nk’uwadefirije ariko ataribyo, babona umusatsi ubengerana bakibwira ko yadefirije, kandi ntekereza ko ntamukirisitu wo mu mujyi waba waradefirije, waratwitse umusatsi ngo agume muri korali, cyangwa yegere igaburo ryera atarahanwa, kwambara pasura ku ijipo ngufi cyangwa igaragaza uko umuntu ateye ndumva urwo rwego ntabwo I Kigali turarugeraho. ariko hari n’abarenga bakabikora iyo byamenyekanye ubuyobozi bw’itorero burabakurikirana.
Hanyuma hari n’ababa bafite ubushobozi buke bwo kuba bakwambara, noneho bakabyita ko ubwo bushobozi buke aribwo bukirisitu. hari umuntu ujya mu mujyi akabona ubushobozi akambara nk’abakirisitu b’abanyamujyi , ntabwo baba barengereye , iyo umuntu yabikoze bikagaragara ko yarengereye arabihanirwa.
Ariko mucyaro akenshi hari igihe batayobora bagera kurugero rw’ijambo ry’Imana ahubwo bakagendera kuko babyumva, uko numva ibintu nkumva ko ariko n’abandi bagenda, ntekereza ko pasura itambika umuntu ubusa ntacyo itwaye. ikindi ni ukureba ese uyu muntu wasokoje gutya ni iki yangije cyangwa uwiyogoshesheje gutya we ni iki yashakaga ni ukwikorera isuku ? Nukubwira abantu kutarengera bakajya bareba niba ibyo bintu bakoze hari icyo byangije kuri disipurine y’itorero, ariko ntibashake gufata igihe cyabo cya cyera ngo bashake ko abubu aricyo bagenderaho.”
Umwe mubashumba bo muri ADEPR mu bice byo mucyaro mu karere ka Gakenke avuga ko Yesu wo mu mujyi ari nawe Yesu wo mucyaro ndetse n’amahame y’itorero ari amwe mugihugu hose.
Ati” (….) hariho uwirengagiza ibyo azi agakora ibintu yirengagije ibyo yigishijwe, hari abarenga kubyo bazi, hari n’abarenga kubyo batazi, Yesu uko yigisha abantu ntabwo atandukanya abanyamujyi n’abanyacyaro, dufite doctrine y’itorero ni imwe, icyo nababwira amahame aranditse nibasome ibyo badasobanukiwe begere abayobozi babo babibasobanurire.”
Aba bayobozi bakomeza batanga inama, ko igihe abakirisitu babo baba bagize ikibazo bajya babegera bakababaza bakabasobanurira ibyo bumva badasobanukiwe.
Ubuyobozi bwa ADEPR bwatangaje ko bwashyizeho abayobozo bashya b’iri torero. Mu mama nkuru y’abashumba yabaye kuri uyu wa Gatandatu tariki ya 25 Nzeri 2021 yabereye I Kigali muri Hoteli Dove ku...
Ubuyobozi bwa Kiliziya Gatolika muri Canada, bwasabye imbabazi abasangwabutaka bo muri Canada, kubera ibyaha birimo ihohoterwa bakorewe ubwo bigaga mu mashuri yagenzurwaga na yo, yabatandukanyaga...
Niringiyimana Jean Marie Vianney ni umugabo wo mu karere ka Gakenke umurenge wa Ruli, uvuga ko Imana yamugiriye neza ikamukiriza umugore we wari urwaye urushwima, ubwo we yari yararaguje ahantu...
Kuri uyu wa gatatu dusoje nibwo insengero zo muri Uganda zongeye kwemererwa gufungura imiryango, nyuma y’igihe kirenga amezi atatu n’iminsi 16 zifunze kubera icyorezo cya Covid-19. Mw’ijoro ryo...


text:
URWIBUTSO RWA JENOSIDE RWA NYANGE
Umurenge wa Nyange mbere ya Jenoside yakorewe Abatutsi
Umurenge wa Nyange uherereye mu cyahoze ari Komini ya Kivumu, Superefegitura ya Birambo, Perefegitura ya Kibuye, ubu hakaba ari mu Murenge wa Nyange, Akarere ka Ngororero, Intara y’Iburengerazuba. Perefegitura ya Kibuye muri rusange yakunze kugaragazwa nk’iyari ituwemo n’Abatutsi benshi mbere ya Jenoside yakorewe Abatutsi mu mwaka w’1994 ariko Komini ya Kivumu ikaba yari ituwemo n’Abatutsi bacye ugereranyije n’Abahutu bari bahatuye. Mu gihe cya mbere ya Jenoside yakorewe Abatutsi ndetse no mu gihe yakorwaga, Umurenge wa Nyange wari wubatsemo ibiro bitandukanye by’ubuyobozi. Muri ibyo twavuga ibiro bya komini ya Kivumu, iby’Urukiko rwa Kanto n’ibya koperative ya CODECOKI yari igamije guteza imbere Komini, ikaba yari igeze ku ntera ihambaye muri ako Karere. Usibye ibyo kandi, aho hari n’ibindi bikorwa by’amajyambere : santeri y’ubucuruzi, ikigo nderabuzima cya Nyange cyayoborwaga n’umuryango w’ababikira b’Abasomusiyo, ntitwakwibagirwa kandi na Kiriziya ya paruwasi ya Nyange, yabarizwaga mu maparuwasi ya Kibuye, muri Diyosezi gatorika ya Nyundo.
Amateka y’ahubatse Urwibutso rwa Nyange mu gihe cya Jenoside yakorewe Abatutsi
Umurenge wa Nyange urimo Urwibutso rwa Jenoside rwa Nyange uri mu yakorewemo ubwicanyi cyane mu cyahoze ari Perefegitura ya Kibuye, ukaba waranabaye umwe mu Mirenge cumi n’ibiri (12) yatangirijwemo bwa mbere imirimo y’Inkiko Gacaca muri Kamena 2002.
Mu gihe cya Jenoside yakorewe Abatutsi, kimwe n’ahandi henshi mu gihugu, kuri Paruwasi ya Nyange hahungiye Abatutsi benshi kubera ko bari bamenyereye ko mu bwicanyi bwabaye mu yindi myaka bajyaga bahungira mu Kiriziya bakarokoka, ariko si ko byagenze kuko benshi muri bo bahiciwe.
Ku itariki ya 11, burugumesitiri Geregori Ndahimana yahamagaje inama ayitirira iy’umutekano. Abantu bose bakomeye barayitabiriye barimo na padiri Seromba Athanase wari padiri mukuru wa paruwasi ya Nyange, maze hafatwa umwanzuro wo gukusanyiriza impunzi zose z’Abatutsi ahantu hamwe. Ahatoranyijwe ni kuri paruwasi ya Nyange kubera ko ari ho hari hagutse. Muri iyo nama kandi, abakonseye bose b’amasegiteri bahawe itegeko ryo kujya kuzana abandi Batutsi bari bakiri mu giturage bagasanga bene wabo. Muri uwo Murenge wa Nyange, Abatutsi ntabwo bari bahungiye kuri paruwasi gusa, bamwe mu bakozi bakoreraga Komini Kivumu bari bahungiye ku biro byayo, abandi bahungira mu kigo cy’ababikira b’Abasomusiyo, abandi bihisha mu bihuru.
Guhera ku itariki ya 14 mata kugeza ku ya 16, kuri paruwasi habereye ubwicanyi ndengakamere. Amasegiteri yose yari yahuruye, bamwe mu baturage ba Cyambogo nabo ntibahatanzwe. Ntacyagezweho uwo munsi, impunzi zabashije kwihagararaho zikoresheje amabuye, zibasha kumenesha abicanyi. Kuba igitero cyari cyateye kuri paruwasi ku wa 14 Mata kitarageze ku ntego cyari cyahawe, bwarakeye kigaruka ari simusiga, dore ko hari haniyambajwe n’izindi nterahamwe zaturutse mu makomini ya Rutsiro, Kibilira na Satinsyi. Ubwicanyi bugitangira, iyo kiriziya n’imbuga yayo byari byuzuye impunzi z’Abatutsi, bakaba bari bizeye kurengerwa n’Abapadiri baho. Uwo munsi impunzi zarushijwe ingufu n’abicanyi bakoreshaga za “grenades” mu gihe impunzi zo zarwanishaga amabuye. Nyuma y’ubwicanyi, bategetswe guhita bashyingura imirambo. Hatekerejwe kujya kuyiroha mu ruzi, ariko biragorana kubera ko yari myinshi. Bagiye gutira ibimashini bicukura umuhanda ngo bicukure imyobo yo kuyijugunyamo. Hazanywe ikimashini kimwe n’ikamyo. Hacukuwe ibyobo bitatu. Imirambo yapakirwaga mu ikamyo, ikajya kumena mu byobo, nyuma cya kimashini kikarenzaho ubutaka.
Ibyo birangiye, basubiye kwica abari mu kiliziya. Noneho hakoreshejwe cyane imbunda n’imyambi. Impunzi zahise zinjira mu kiliziya zirafunga zirakomeza. Interahamwe zagerageje gukoresha urutambi ngo ziriture kiriziya birananirana. Hakurikiyeho kugerageza gukoresha lisansi ngo batwike abari mu Kiriziya ariko ijoro ryaguye nta cyari cyagerwaho. Ubwo ibitero byaratashye, hasigara interahamwe zo muri Kibilira, zari zahamagajwe na burugumesitiri Ndahimana. Mu gitondo karekare, abicanyi bongeye kuzindukira kuri paruwasi barangajwe imbere na Burugumesitiri Ndahimana, bagerageza kwinjira mu Kiriziya ariko biba iby’ubusa birabananira.
Abari bayoboye ibitero babonye ko umuti wa nyuma wari uwo kongera kujya gutira ibimashini, bigakora umurimo wo gusenyera kiriziya ku mpunzi zari ziyirimo. Ibimashini byazanywe n’abashoferi ba ASTALDI. Padiri Seromba nta kibazo yagize cyo gusenya iyo nzu y’Imana. Yategetse kuyisenya vuba na bwangu, ngo diyosezi izongera ikodeshe izindi mashini zo gusiza aho bazubaka indi. Ibimashini byatangiye gushyira hasi kiriziya zihereye ku rukuta rwarebanaga n’umuhanda munini wa Gitarama-Kibuye. Kiriziya yose yarasenywe, ari nako inkuta zagwiraga impunzi, izabashaga gusohoka zahitaga zisongeshwa intwaro gakondo, imirambo yahitaga ipakirwa amakamyo, ikajyanwa mu byobo byari byacukuwe.
Nyuma ya Jenoside yakorewe Abatutsi, aha hagizwe urwibutso rwa Jenoside yakorewe izo nzirakarengane, Akarere ka Ngororero kahubatse Urwibutso kugira ngo amateka yaho azahore yibukwa.
Amateka ya Nyange nyuma ya Jenoside yakorewe Abatutsi
Nyuma y’uko Ingabo za FPR Inkotanyi zibohoza igihugu hagashyirwaho Leta y’ubumwe bw’Abanyarwanda, hakomeje kubaho ibitero by’abacengezi cyane cyane mu bice byegereye umupaka w’u Rwanda n’igihugu cya Repubulika Iharanira Demokarasi ya Kongo. Abari bagize abacengezi bagabaga ibitero ku Rwanda bari abasize bakoze Jenoside yakorewe Abatutsi biganjemo abari abasirikare mu ngabo zatsinzwe bifuzaga kurangiza umugambi mubisha bari baratangiye. Ku wa 18 Werurwe 1994, abacengezi bateye ikigo cy’ishuri ryisumbuye cya Nyange aho basabye abanyeshuri bahigaga kwitandukanya, Abahutu bakajya ukwabo n’Abatutsi ukwabo. Abanyeshuri banze kwemera kwitandukanya nk’uko babisabwaga n’ingabo z’abacengezi, maze abacengezi bicamo abanyeshuri barindwi (7), abandi mirongo ine (40) bararokoka ariko harimo abandi barindwi (7) bakomerekejwe. Aba banyeshuri bishwe bakaba barashyizwe mu rwego rw’Intwari z’Imena kubera ubutwari bagaragaje banga kwitandukanya bikabaviramo kwicwa kwa bamwe muri bo.


text:
Jedidah yababajwe birambuye uburyo yashakanye n’abagabo icyenda mu gihe cy’imyaka cumi n’ine, bose baramutaye kubera kutabyara.
Jedidah avuga ko yaretse ishuri akiri muto bitewe no kubura amafaranga, maze ahita abona akazi ko kuba umukozi wo mu rugo, aho yahuriye akanashyingiranwa n’umugabo we wa mbere.
Nyuma y’umwaka umwe abana n’umugabo we wa mbere baje gutandukana kubera ikibazo cyo kutabyara yari afite.
Nyuma yo gutandukana yaje gushaka umugabo wa kabiri, uwa gatatu, uwa kane, uwa gatanu, uwa gatandatu, uwa karindwi, uwo munani, ndetse n’uwa cyenda, bose baratandukana kubera cya ikibazo cy’urubyaro.
Avuga ko yasuye ibitaro byinshi kandi ko ibizamini byose bamukoreye byazaga ari bimwe, bivuga inkuru mbi.
Uyu mudamu ntago yigeze yibaruka umwana we bwite, akenshi bikamutera amarira ndetse n’agahinda gakabije.
Jedidah yasuye amatorero atatu kubera ko yifuza cyane kubyara umwana we, kandi igihe cyose asobanuriye abapasitori ibyamubayeho, bamusaba ko yararana nabo yizeye ko azamuha umugisha, ariko ibi ntibyigeze bikora.
Yemera ko yicuza byose kandi yiyemeje gukomeza kutarongora kugeza igihe Imana izamurambikaho ibiganza.
Yasabye kandi abandi babyeyi kwishima no gushimira Imana igihe cyose babonye abana babo kuko aribyo byishimo byonyine ashaka.


text:
Igiti ubusanzwe gifatwa nk’ikimenyetso gikomeye cy’amateka ku batuye Umurenge wa Rubengera, akarere ka Karongi cyahawe izina “Imana y’abagore” ryaturutse ku kuba umugore wese wabaga kubyarira mu rugo byananiranye yarakigeraga munsi agahita abyara , magingo aya biravugwa ko cyatemwe.
Amakuru agera kuri rwandadailynews.com avuga ko iki giti cyatemwe mu rwego rwo gukora umuhanda Karongi-Rutsiro-Rubavu, kikaba cyavanwe mu nzira kugira ngo umuhanda uhasanzwe wongerwe.
Ibi bibaye mu gihe abaturage baturiye iki giti bagiye bagaragaza kenshi ko iki giti kibafatiye runini bityo bagasab ko ntawagikuraho kuko ngo bibaye byagira ingaruka mbi ku bahatuye.
Nzaramba Jean ati “Bakakiretse kuko kibumbatiye amateka ku banyakarongi, urabona ko kiri ku nzira igana ku kigo nderabuzima, ariko n’iyo umugore kubyarira mu rugo byangaga, bagafata gahunda yo kumujyana kwa muganga ntiyarengaga hano atabyaye.”
Kuba Abanya Karongi batishimiye itemwa ry’iki giti ahanini bishingiye ku miziro n’imiziririzo byaranze Abanyarwanda bo hambere, aho bizeraga ko kunyuranya n’iyo mihango bishobora kubakururira ibyago.
Mulindwa Augustin@rwandadailynews.com


text:
Ku wa gatatu w’icyumweru cya 22 gisanzwe, C, 2013
Ku ya 04 Kanama 2013
Inyigisho mugejejweho na Padiri Cyprien BIZIMANA
AMASOMO: 1º. Kol 1, 1-8, 2º. Lk 4,38-44
Abanyakolosi na bo bagize amahirwe yo kumenyeshwa Inkuru Nziza y’Umukiro. Barayakiriye bihatira kuyikurikiza uko iri. Baciye ukubiri n’izindi nyigisho zari zarakwiriye muri icyo gihe. Ivanjili yaje ibabuganizamo umusemburo mushya w’Ubugingo bw’iteka. Uko bayakiriye bakabohoka ku mutima kandi n’ibimenyetso bihanitse bikabagaragaramo, ni ko ababigishije buzuzwagamo ibyishimo. Pawulo, intumwa ya YEZU uko Imana yabishatse n’abo bafatanyaga ubutumwa nka Timote bashimishijwe cyane n’ubuhamya bw’abanyakolosi dore ko Epafurasi wari ufunganywe na Pawulo (Filem 23) akaba ari na we wari warashinze ikoraniro ry’ikorosi yari yarasobanuriye Pawulo ukwemera gukomeye Abanyakolosi bagaragaje. Pawulo n’ubwo atigeze akandagira i Kolosi yumvishe abakunze maze abandikira abakomeza mu kwemera.
Abakristu ba mbere babatijwe bitwaga Abatagatifujwe kuko kuri bo Batisimu yari koko ivuka rishya. Ingabire Batisimu itubuganizamo barazakiraga bagaca ukubiri n’umwijima bagaharanira urugamba barwana na Sekibi kandi bagatsinda mu izina rya YEZU KRISTU. Ni yo mpamvu abo Pawulo intumwa yandikira bose abita abatagatifujwe. Ubuhamya bw’abo bakurambere bacu mu kwemera bukwiye kudushishikaza kurushaho kugira ngo dukore ibishoboka byose Batisimu idutagatifuze koko. Muri iki gihe henshi na henshi guhambwa amasakaramentu ni ibintu byagizwe iby’umuco wa kimuntu n’urubuga rwo gukora iminsi mikuru ariko kwihatira kwinjira mu ibanga rya KRISTU no kubeshwaho na We bikirengagizwa.
Nyamara abamenyeshejwe Inkuru Nziza ya KRISTU bakayemera bakabatizwa badakora imihango y’inyuma gusa, abo ngabo bibonera neza ikuzo ry’Imana. Umwuka ukiza wa YEZU KRISTU ubasenderamo bakirukanwamo imyuka mibi yindi kandi koko bagakira kuri roho no ku mubiri. Muri iyi minsi Ivanjili ikomeje kutwibutsa ibitangaza byo gukiza YEZU yakoze. Twiyumviye uko yakijije Nyirabukwe wa Simoni akirukana na roho mbi zitagira ingano mu barwayi bose bamwegerezaga ngo ababohore. Nitureka Batisimu ikatugira ibiremwa bishya ikaduhindura abatagatifu rwose, ntituzahwema kwibonera iryo kuzo ry’Imana kuko YEZU KRISTU no muri ibi bihe akomeza kugaragaza ububasha bukiza muri Kiliziya ye.
Nihasingizwe YEZU KRISTU, Umubyeyi Bikira Mariya naduhakirwe maze Abatagatifu duhimbaza none, Froduwalidi, Musa, Rozaliya, Mariselo, Kandida na Marina badusabire.


text:
Umugabo w’Umubiligi wari wavutse ari umukobwa abaganga bamwemereye gupfa nyuma y’uko uyu mugabo-gore yari amaze kugaragaza ko igitsina cy’abagabo bamuteyeho mu 2009 kitamushimishije kandi bikaba byamuteraga agahinda kadashira, ngo atari kuzabasha kwihanganira iyo akomeza kubaho.
Nathan Verhelst yashizemo umwuka nk’uko yabishakaga mu bitaro byo mu mujyi wa Brussels, aho inshuti ze zari zaje kumusezeraho bwa nyuma kandi ngo yapfuye anezerewe nk’uko byatangajwe na muganga Wim Distlemans.
Umuganga Distlemans yagize ati “Verhelst yapfuye neza kuko yavuye mu buzima ari hamwe n’inshuti ze nk’uko yari yabyifuje kandi abaganga bari bamaze kwemeza ko agahinda afite kamubabaje cyane kandi katari kuzashira.”
Uyu mugabo-gore wavutse mu 1969 ngo yavutse ari umukobwa, ariko ngo iwabo baramwanga kuko bifuzaga umwana w’umuhungu. Yakuze azi neza ko iwabo batamushakaga, ndetse yiyemeza ko azakora uko ashoboye akaba umuhungu.
Mu mwaka wa 2009 ubwo yari yujuje imyaka 42 yasabye abaganga kumuhindurira igitsina, barabimukorera, ariko ntibyagenda neza bongera kumubaga inshuro eshatu kugeza ubwa nyuma mu 2012 ubwo banamuhinduriraga amabere ngo agire ateye nk’ay’abagabo.
Ibi bikorwa by’abaganga ariko ngo ntabwo byamugize umugabo neza uko yabyifuzaga kuko mbere gato y’uko yicwa akavanwamo umwuka yari yabwiye ikinyamakuru Het Laaste Nieuws ko igituza cye cyari cyarakomeje kuba nk’icy’abagore ndetse ngo n’igitsina nk’icy’abagabo bari bamuteyeho ngo nticyakoraga neza.
Nathan yagize ati “Nari namaze gutegura ibirori byo kwishimira ukuvuka kwanjye kwa kabiri, ariko nkimara kuva mu bitaro narirebye mbona ntabwo uko nsa binyuze, ndetse numva ahubwo ndiyanze kuko umubiri wanjye utari ukinejeje na buhoro.”
Mu gusobanura icyatumye asaba ko bamufasha kwipfira atababaye, yagize ati “Mu buzima bwanjye nagize ibinshimisha ariko muri rusange narababaye kuva iwacu banyangira ko ndi umukobwa, noneho n’igihe mbaye mukuru ngo nigire uko nshaka mbona ntabwo bindyoheye. Gukomeza kubaho ikindi gihe byaba ari ikosa kuko n’imyaka 44 nari maze ku isi itari ngombwa.”
Kuva mu 2002, mu gihugu cy’Ububiligi byemewe n’amategeko ko umuntu urwaye indwara idakira kandi imubabaza cyane ashobora gufashwa kwipfira aho gukomeza ababara.
Iryo tegeko rivuga ko ubishaka “agomba kuba afite uburwayi bukomeye, bumubabaza cyane kandi budakira” nk’uko Jacqueline Herremans ukuriye komisiyo yihariye ishinzwe kwiga ku byifuzo by’abasaba gupfa yabitangarije itangazamakuru.
Uyu nyakwigendera nawe ngo yari afite agahinda kamubabaza cyane kandi bigaragara ko katari kuzashira kuko guhinduka umugabo neza byari byamaze kugaragara ko bitazashoboka.
Ibyo kwemerera ababishaka kwipfira igihe badashobora kuvurwa ngo bakire byemewe mu bihugu binyuranye byateye imbere. Icyo gihe hasabwa raporo ya muganga yemeza ko ubisaba cyangwa ubisabirwa n’abo mu muryango we arwaye, ababara cyane kandi atazakira.
Kuri ubu Inteko ishinga amategeko mu Bubiligi yamaze gutangiza ibiganiro ngo ubwo burenganzira bujye buhabwa n’abana bakiri bato igihe ngo bagaragara nk’abafite ubwenge buhagije bwatuma babasha guhitamo gusaba gupfa batabitewe n’ubwana ahubwo basesenguye neza ikibibatera.
Video Abakobwa Beza
Abaganga bamwemereye gupfa kuko igitsina bamuteyeho kitamunyuze
Umugabo w’Umubiligi wari wavutse ari umukobwa abaganga bamwemereye gupfa nyuma y’uko uyu mugabo-gore yari amaze kugaragaza ko igitsina cy’abagabo bamuteyeho mu 2009 kitamushimishije kandi bikaba byamuteraga agahinda kadashira, ngo atari kuzabasha kwihanganira iyo akomeza kubaho.
Labels: utuntu n'utundi


text:
Mutesi Gasana yiyemeje kungura abantu ubumenyi biciye mu gusoma ibitabo
Umunyarwandakazi akaba n’umushoramari mu bijyanye n’inzu zicuruza ibitabo(book shop) arashishikariza abanyarwanda kwitabira gusoma ibitabo kuko birimo ubumenyi bukenewe mu rugamba rw’iterambere.
Uyu mubyeyi ashishikariza abanyarwanda kugira umuco wo gusoma, ariko uwasomye igitabo runaka ntiyiharire ubumenyi yavanye muri icyo gitabo ahubwo asabwa kubusangiza abandi.
Ni gahunda yatangijwe mu mwaka wa 2018 avuga ko akorera hirya no hino mu gihugu.
Abicishije mu nzu ye icuruza ibitabo Arise book shop ya sosiyete ARISE Education Ltd, iherereye ku Kimironko mu Mujyi wa Kigali, Gasana ahuza abantu batandukanye biganjemo urubyiruko baza kuhasomera ibitabo.
Ibi bikorwa biciye muri gahunda bahuriramo nimugoroba yise
Book Talk Programme, ugenekereje wakwita gahunda yo gusoma igitabo no kukiganiraho. Ibyo bakunze gusoma bigaruka ku mateka n’iterambere ndetse n’indangagaciro z’umunyarwanda.
Abo yahuje mu mpera z’icyumweru gishize baganiriye ku gitabo Get Smart! gifite umutwe ugira uti “How to Think and Act Like the Most Successful and Highest-Paid People in Every Field” cy’umwanditsi Brian Tracy, gikubiyemo imibereho ya muntu mu buzima bwe bwa buri munsi.
Abitabiriye iyi gahunda baganirijwe ku buryo batekereza neza bakagera ku ntsinzi.
Asobanura iby’iyi gahunda, Gasana agira ati” Twateguye iyi gahunda ngo dufashe abantu bakuru gutsindagira umuco wo gusoma kandi bagasangira n’ubumenyi bakuye mu byo basomye. Ibitabo ni isoko y’ubumenyi kandi bikaba n’umutungo ukomeye mu buzima bw’umuntu bwa buri munsi. Kudasoma ni imbogamizi ikomeye k’utabikora kuko bidindiza iterambere rye”.
Abanyarwanda n’abanyafurika muri rusange bakunze kuvugwaho umuco wo kutitabira gusoma, kugeza ubwo bavuga ngo ushaka kubahisha ashyira mu gitabo, ariko ngo igihe kirageze ngo ibi bibe amateka.
Amwe mu mafoto agaragaza iki gikorwa
Igitabo Get Smart
Ibitabo birimo ibyo abantu basomerwa ariko binagurwa
Gusoma ibitabo
Bamwe batanga ibitekerezo
Hejuru ku ifoto: Gasana ari kungurana ibitekerezo ku gitabo Get Smart cya Brian Tracy.
Ntakirutimana Deus


text:
Umuhanzi w’indirimbo zihimbaza Imana Hakizimana Jean Claude avuga ko icyatumye ahitamo kuzakorana konseri ye n’umuhanzi mugenzi we Jado Sinza ari uko agira imvamutima mu kuririmbira Imana kwe.
Ibi umuhanzi Hakizimana Jean Claude abitangaje kuri uyu wa mbere taliki ya 25 Gashyantare 2019,ni mu gihe ari kwitegura ino konseri azakorera mu rusengero rw’ ADEPR Rugarama i Nyamirambo.
Aganira n’umunyamakuru w’Isezerano.com ,umuhanzi w’indirimbo zihimbaza Imana Hakizimana Jean Claude yavuze icyo kuramya no guhimbaza Imana bivuze mu buzima bwe ,maze anakomoza kucyatumye ahitamo umuhanzi Jado Sinza mu gitaramo yenda kuzakora ukwezi gutaha.
Yagize ati : “kuramya no guhimbaza Imana bivuze ikintu gikomeye kuri njye kuko mubyo Imana yandemeye icyo kirimo,rero Imana ntiyakwiramya cyangwa ngo yihimbaze”.
“Impamvu nahisemo kuzafatanya n’umuhanzi w’indirimbo zihimbaza Imana Jado Sinza ni uko iyo aririmbira Imana,aramya anahimbaza agaragaza imvamutima ze “.
Umuhanzi Hakizimana Jean Claude yatangiye ubuhanzi bwe mu mwaka wa 2015,ubu akaba amaze kugira indirimbo zitandukanye zihimbaza Imana zirimo nka Unyifatire,Tuzabayo n’izindi.


text:
Umuyobozi usenga yuzuza inshingano kurusha utabikora - Pasiteri Antoine Rutayisire
Pasiteri Dr. Antoine Rutayisire avuga ko umuyobozi usenga yuzuza inshingano kurusha udasenga kuko yirinda imigenzereze mibi kubera gutinya Imana, kuko iyo umuntu adafite Imana imugenzura buri gihe, yigenzura akishyiriraho umurongo agenderaho.
Yemeza ko ufite Imana igenga ubuzima bwe hari ibyo adashobora gukora kubera gutinya ko Imana imureba.
Yabitangaje kuri uyu wa 24 Werurwe 2019 mu masengesho yo gusengera igihugu, intara y’Uburasirazuba, uturere kugera ku mudugudu, yahuje abakirisitu, abayobozi b’amatorero n’amadini ndetse n’abayobozi muri ino ntara.
Pasiteri Dr. Rutayisire ati “Umuntu ashobora gukwepa umukoresha we, akajya akorera ku jisho iyo amureba ariko iyo ufite ijisho rikureba buri gihe hari icyo bihindura gikomeye. Ni gusohoza inshingano ni bigenda usenga azisohoza neza kuko yirinda ikibi.”
Pasiteri Rutayisire kandi avuga ko umuyobozi usengera ibibazo ahura nabyo Imana ibyoroshya mugihe udasenga we bimutesha umutwe no kubisohokamo bikamugora.
Yasabye abayobozi n’abayobozi b’amadini n’amatorero kwita ku rubyiruko kugira ngo urudatunganye ruhinduke kuko aribo bayobozi b’ejo.
Mufulukye Fred guverineri w’intara y’iburasirazuba ashima igitekerezo cy’abanyamadini n’amatorero cyo gusengera ubuyobozi ariko nanone akabasaba ubufatanye mu kurandura ibibangamiye abaturage nk’imirire mibi, ibiyobyabwenge n’inda zitateguwe.
Agira ati “ Amadini akwiye kwigisha ko umwana akwiye kugira imirire myiza, urubyiruko bakarwigisha kuva mu biyobyabwenge n’abakobwa bakagira imyifatire ibarinda inda zitateguwe, ababyeyi bakigishwa kurera neza.”
Bishop Musoni Deborah umushumba w’itorero Eagle Ministries avuga ko habayeho kwirengagiza inshingano ku bayobozi b’amadini.
Ati “Mbere yo kubaka itorero hakwiye kubanza kubaka iry’ibanze ( Urugo), ababyeyi bakigishwa kumenya abana babo ntibaharirwe abakozi gusa, umukirisitu ntahore mu rusengero atazi uko abo mu rugo babayeho.”
Mbere ya Kanama umwaka wa 2018, Intara y’iburasirazuba yabarizwagamo amadini n’amatorero 3893 mbere y’uko habaho ifungwa ry’insengero zubatse nabi zateza impanuka ku bazisengeramo.
97% by’abaturage bagera kuri miliyoni 3 batuye iyi Ntara ngo babarizwa mu madini n’amatorero.
Ibitekerezo ( 6 )
ikindi buriya kubaho udasenga ni ugusenyuka ni nkumubiri utarya burya ntabuzima ugira ,umuntu nyawe ,cyangwa se umukristu nyawe arangwa no gusenga.
Ntabwo Rutayisire abeshye.Ntabwo Imana yaturemeye kutuvangura,abakijijye,abanyapolitike ,abeza ndetse na ababi,twese Nyagasani adukunda kimwe .ikindi wamenya ute icyo abo uheza kubuntu bw’Imana ntabwo tuzi iyo bihereye icyo babwira imana
Ibya Politics ntaho byahurira no gusenga!!
Canon Reverand Pastor Doctor Rutayisire,rwose emera ko ubeshye abantu.Yesu yasabye abakristu nyakuri kutivanga mu byisi nkuko Yohana 17:16 havuga.Nubwo Abanyepolitike nyamwishi basenga,bakora byinshi Imana itubuza:Kwiba,kwica,kurwana,ruswa,gusambana,gutonesha bene wabo,gutekinika,etc...
Hera kuli president Nkurunziza wiyita Umurokore,nyamara ariwe ukuriye IMBONERAKURE zamaze abantu zibica.
Nawe Rutayisire uzi neza yuko ibyo uvuga ngo urimo gusengera Abayobozi,uba wishakira umugati n’ibyubahiro.Ni ryari wigeze ubona Yesu,Pawulo,Petero,Yakobo,etc...bavuga ngo bagiye "gusengera" Pilato cyangwa Herodi???
Yesu yatubujije kuvanga amasaka n’amasakaramentu.Niyo mpamvu Abakristu nyakuri,nawe bagufata nk’Umunyepolitike witwaza bibiliya n’umusaraba.Uribuka ko bigeze kuguha "umugati" utubutse (national bread) ukaba Commissioner muli NURC kandi byaragukijije.Please change your attitude niba ushaka ko Imana ikwemera nk’umukristu nyakuri.True Christians must be "politically neutral",kandi bakigisha Daniel 2:44,havuga ko ku munsi w’imperuka Imana izakuraho abategetsi b’isi yose.Aho kubabwira ngo "ibintu byose bakora Imana irabashyigikiye".
Birababaje kuba umuntu murikigihe afite ibyo bitekerezo nkibyawe, nonese pawulo yavuze gute atii mujye musengera na bayobozi nabo kuko ara bakozi b’IMANA so ndumva wowe umeze nkabamwe badafata indangamuntu ngo harimo imibare yikuzimi
Jye ntabwo nemeranya n’ibi. Mubajura dufite muri public institutions, harimo n’abo barokore. Hum... nako ingirwabarokorwa.


text:
YASUWE 28
Buri mwaka ku ya 4 Gashyantare, ku munsi mpuzamahanga wo kurwanya kanseri, Umuryango mpuzamahanga wita ku buzima (OMS) n’ikigo mpuzamahanga gishinzwe ubushakashatsi kuri kanseri (IARC) bashyigikiye Umuryango mpuzamahanga urwanya kanseri (UICC) mu rwego rwo guteza imbere uburyo bwo kugabanya umutwaro w’indwara ziterwa n’izi indwara, uyu munsi ukaba ufite insanganyamatsiko igira iti ‘Turabishoboye. Ndabishoboye’.
Kanseri ni ijambo rusange rikoreshwa mu itsinda rinini ry’indwara zishobora kwibasira igice icyo ari cyo cyose cy’umubiri. Kimwe mubiranga ni ikwirakwizwa ryihuse ryingirabuzimafatizo zidasanzwe zishobora kwiroha mu zindi ngingo, zigakora icyo bita metastasis.
Kanseri nyinshi zishobora kwirindwa wirinda ibintu by’ingenzi bishobora guteza ingaruka nko kunywa itabi. Umubare munini wa kanseri ushobora kuvurwa no kubagwa, radiotherapi na chimiotherapie, cyane cyane iyo bibonetse hakiri kare.
Kanseri niyo mpamvu nyamukuru itera impfu ku isi, ikaba ari yo nyirabayazana wa miliyoni 8.2 bapfa ku mwaka. Ariko, tuzi ko abarenze kimwe cya gatatu cy’izo mpfu zishobora kwirindwa kandi ko iyo zitangirijwe hakiri kare bihagije, kanseri nyinshi zishobora gukira. Kanseri ntabwo izi imipaka kandi itureba twese, cyangwa izatugiraho ingaruka, mu buryo buziguye cyangwa butaziguye mu buzima bwacu.
Mu nteruro “Turabishoboye, Ndabishoboye”, Umunsi Mpuzamahanga wa Kanseri 2016-2018 uzasuzuma uburyo buri wese, mu matsinda cyangwa umuntu ku giti cye, ashobora kugira uruhare mu kugabanya umutwaro wa kanseri ku isi.


text:
INYIGISHO YO KUWA GATATU W’ICYUMWERU CYA 20 GISANZWE UMWAKA A, 18/08/2020
Amasomo matagatifu: Ezk 34,1-11; Zab 23(22),1-3.4.5.6; Mt 20,1-16a
Bakristu bavandimwe Yezu Kristu akuzwe iteka!
Ngo umunsi umwe umuvugabutumwa (Pasiteri cyangwa Padiri) yahuriye n’umushoferi w’Imodoka itwara abagenzi ku muryango w’Ijuru, bombi bifuza kuritaha! Petero wari ushinzwe kureba abakwiye kwinjira n’abakwiye gusigara, atangira gusuzuma ibikorwa abo bombi bakoze bakiri ku isi! Umuvugabutumwa yumvaga ari we ugomba kubanza, naho ureke undi. Ni uko Petero ahera ku mushoferi aramubwira ati: “Muvandimwe, karibu mu Bwami bwa Data”. Ageze ku muvugabutumwa ati: “Muvandimwe unyihanganire ntubikwiye”. Mbere y’uko umuryango ikingwa, wa muvugabutumwa abwira Petero ati: “Ese nagira icyo nkwibariza?”. Undi ati: “Nguteze amatwi”. Ati: “Bishoboka bite? N’ubwitange bwose nagize ku isi, n’inshuro nigishije ijambo ry’Imana?” Petero ati: “Igihe wigishaga, abenshi barasinziraga ariko uriya mushoferi we igihe yatwaraga bisi, bose barasengaga ngo bagereyo amahoro!”.
Bavandimwe, uru rwenya ruradufasha kwinjira mu nyigisho ku Ivanjili y’uyu munsi. Mu by’ukuri nk’umuntu uwo ari we wese wakoresha abakozi mu murima agamije kuzasarura akaniteza imbere, ntiyagenza nka nyir’umurima twumva mu ivanjili y’uyu munsi wahembye abakoze bose ibingana, ari uwahanganye n’izuba umunsi wose ndetse n’uwakoze isaha imwe gusa. Uretse ko byakwitwa n’akarengane, na we ubwe nta nyungu yazaronka kuko yaba abara nabi. Iki ni ikigereranyo Yezu atanze kugira ngo atwigishe iby’Ingoma y’Imana!
Zimwe mu nyigisho twakura muri iyi Vanjili, ni uko Nyagasani we ubwe ari we utora, agatora uwo ashatse akanatorera igihe gikwiye. Yezu ubwe yaragize ati: “Simwe mwantoye ahubwo ni njye wabatoye, mbashyiraho kugira ngo mugende mwere imbuto, kandi iyi mbuto yanyu igumeho” (Yh 15,16). Nyagasani ni we utora. Turiyimbire twe abo yatoye niba twikorera aho kumukorera, nk’uko isomo ry’uyu munsi ryo mu gitabo cy’umuhanuzi Ezekiyeli ribitubwira: “Bariyimbire abo bashumba ba Israheli biragira bo ubwabo, bakinywera amata, bakambara imyambaro y’ubwoya bw’intama, bakibagira iz’imishishe…”. Aha umuntu yakwibwira ko Nyagasani ariho atwama abavugabutumwa, abashinzwe gukenura ubushyo bwe gusa, ariko buri wese yahera ko akibaza uko ahagaze mu nshingano ze afite hano ku isi. Ari umugabo cyangwa umugore, ari umubyeyi, ari umusore cyangwa inkumi, ari umuyobozi wese aho ava akagera. Wowe ushobora gutekereza uti: “Njyewe ntacyo nshinzwe muri ibyo byose”, nawe Yezu arakubwira ati: “Ni iki gituma uhagaze aha ngaha umunsi wose ntacyo ukora? Nawe jya mu muzabibu wanjye!”. Umuzabibu w’Uhoraho uri aho ibyo yaremye byose biri, yaba abantu cyangwa ibintu! Mwemerere nawe ujye kumukorera. Ntiwibwire ko igihe cyagucitse! Upfa kwemera gusa, azaguha ‘igihembo gikwiye’. Uwo murimo Uhoraho aduhaye, tuwukore tutarebana ku jisho ahubwo turangwe n’urukundo rwifuriza ibyiza abo dufatanije uru rugendo rwa hano ku isi. Twirinde kugira uwo ducira iteka ngo ngaha agenza nabi, cyangwa ngo yatinze kwitaba umuhamagarira kumukorera ahubwo tumurembuzanye ineza n’impuhwe kuko ari byo bituma natwe duhinguka mu maso y’uwaduhanze. Ni nde wamubuza kugenza neza, uko ashaka mu bye? Uwemera kumukorera wese amufitiye igihembo! Yaba uwatangiye kera yemwe n’uza kubyemera mu kanya. Mwitabe, dore nawe araguhamaye, umukorere utijana!
Padiri Joseph Uwitonze


text:
Rusizi: Inyubako zizamurwa i Kamembe ziratanga isura nshya y’umugi
Yanditswe na INGABIRE RUGIRA ALICE
Umujyi wa Kamembe ni umwe mu migi 6 yatoranyijwe kunganira Umujyi wa Kigali, abikorera ku bufatanye n’Ubuyobozi bw’akarere biyemeje guhindura isura y’umugi ukaba mwiza kurushaho bazamura inyubako z’amagorofa mu rwego rwo kurushaho kuwongerera agaciro.
Nshumbusho Idarus atuye mu mujyi wa Kamembe mu karere ka Rusizi avuga ko atewe ishema nuko Umujyi wa Kamembe watoranyijwe kunganira Umujyi wa Kigali.
Ati: “Twe abatuye aha muri uyu mugi dutewe ishema nuko watoranyijwe kunganira umurwa mukuru w’u Rwanda Kigali, ni yo mpamvu twiyemeje natwe kwagura imishinga n’ibikorwa twari dufite, ubundi nta bwo twabitekerezaga ko tuzagera aho tugira ijambo bigeze aho, tubikesha imiyoborere myiza yaduhesheje ishema.”
Avuga ko barimo kubaka inyubako zijyanye n’igihe, muri uyu mugi hari isoko rya kijyambere, hepfo yaryo hubatswe Hoteli nziza cyane izatuma ubukerarugendo butera imbere iwacu.
Ati: “Natwe rero turimo gukora imishinga yagutse kuko uyu mujyi wa Kamembe ni umugi urimo amafaranga kubera ko duhura n’ibihugu bibiri Abanyekongo baza gushakira imari hano iwacu Kamembe, n’Abarundi. Ni yo mpamvu twiyemeje kurushaho gukora cyane amafaranga dukuyemo tukaza tukayubakisha natwe tukazamura inyubako, turizera neza tudashidikanya ko mu myaka iri imbere uzaza Kamembe azayiyoberwa.’’
Kayumba Euphrem ni Umuyobozi w’Akarere ka Rusizi yemeza ko Umujyi wa Rusizi ari umwe mu migi yatoranyijwe kunganira Kigali bakaba bafite gahunda yo kwihutisha imishinga yasaga n’iyari yaradindiye kugira ngo ibyo bikorwa bitangire guteza imbere umuturage.
Yagize ati: “Umujyi wa Rusizi ni umugi ukataje mu iterambere ni umujyi washyizwemo ibikorwa remezo bitandukanye akaba ari yo mpamvu dushimira Perezida wa Repubulika Paul Kagame we wabisezeranyije abaturage akabibagezaho kuko imvugo ye ni yo ngiro.
Inyubako zirimo kuzamurwa muri uyu mugi rero ni nyinshi hari izo natwe akarere turimo kuzamura dufatanyije n’abikorera hakaba n’izo abikorera bizamurira ubwabo. Tunashimira abaturage ko bamaze kumenya agaciro ko kwishyira hamwe.
Yavuze ko isoko ryiza rya kijyambere n’inyubako ya Kivu Marina Bay izo nyubako zombi biteganyijwe ko mu kwezi kwa 12 zizaba zuzuye ku buryo umwaka utaha zizaba zatangiye gukorerwamo.
Ati: “Izo nyubako nizuzura rero isura y’umugi izaba isa neza, kandi biteganyijwe ko n’abandi bazahita bavugurura inyubako zabo bakahashyira inyubako zijyanye n’igihe kuko nanone tutazihanganira inyubako zishaje gukomeza gusiga isura mbi Umujyi wa Rusizi.”
Umujyi wa Kamembe uhana imbibi n’ibihugu nka Repubulika Iharanira Demokarasi ya Kongo n’igihugu cy’u Burundi, bikaba amahirwe ku bawuturiye dore ko ukora ku mipaka itanu ihuza ibi bihugu, ikindi ni umugi wiganjemo imirimo y’ubucuruzi ari yo iha amahirwe abawuturiye.


text:
Kuwa 30 Nyakanga 2017, Caritas na Komisiyo y’Ubutabera n’Amahoro muri Paruwasi Mutagatifu Petero Cyahafi bakoze umunsi mukuru wari ugamije kwishimira bwa mbere ibikorwa bamaze kugeraho. Uwo munsi wari ufite insanganyamatsiko igira iti: “Mfasha kuko mbikwiye, ntabara kuko mbikeneye”.
Umunsi mukuru wa Caritas na Komisiyo y’Ubutabera n’Amahoro wabimburiwe n’igitambo cya Misa, witabiriwe n’abantu 300 b’ingeri zitandukanye harimo abayobozi ba Paruwasi, abayobozi b’amasantrali, abakuriye imiryango-remezo, abanyeshuri barihirwa n’abarihiwe na Caritas, abana bakuwe ku muhanda bafashwa ku nkunga ya Caritas ya Paruwasi, abahoze ari abayobozi ba Caritas muri Paruwasi, abahagarariye Caritas na Komisiyo y’Ubutabera n’Amahoro muri Arkidiyosezi ya Kigali na za paruwasi zitandukanye zo muri Zone ya St Michel, n’abantu ku giti cyabo.
Kuri uwo munsi, bavuze muri make ibikorwa bitandukanye byagiye bikorwa n’abagize Caritas ya Paruwasi ndetse na Komisiyo y’Ubutabera n’Amahoro. Hateguwe kandi Ubutumwa bwihariye bwa Caritas bwagiye busomwa mu misa zose zabaye kuri uwo munsi muri Paruwasi Mutagatifu Petero Cyahafi.
Abashyitsi n’Abasangwa batandukanye batanze ubutumwa bwibanda ku byiza byaranze abakorerabushake ba Caritas na Komisiyo y’Ubutabera n’Amahoro muri Paruwasi Mutagatifu Petero kubera imirimo myiza bakoreye abatuye mu mbago zayo zose. Kugeza ubu, imaze kurihira abana benshi mu mashuri abanza n’ayisumbuye, ikaba imaze gucutsa abasore n’inkumi. Yavuje bamwe mu batishoboye bari barwaye ndetse igoboka abashonji benshi nk’uko raporo zibigaragaza.
Mme KALIGIRWA Annonciata niwe wahagarariye Arkidiyosezi ya Kigali, yabanje gushimira Paruwasi na komite ya caritas na Komisiyo y’ubutabera n’amahoro uburyo bateguye umunsi mukuru. Yagarutse ku mikorere n’imikoranire mwiza y’inzego muri Paruwasi Cyahafi, maze abasaba ku bishimangira. Yibukije ukwezi k’urukundo n’impuhwe ndetse abaha n’amakuru ku dutabo twitwa ≤ingendanyi y’umukangurambaga wa caritas≥ twasohotse uyu mwaka 2017. Buri Paruwasi Arkidiyosezi yagenewe tubiri ariko amaparuwasi azatwifuza, yabisaba kuko kamwe kagura 1250 frw. Yarangije ashimira ku magambo yahavugiwe, ubuhamya bwatanzwe, imikino yahabereye no gusangira.
Uwo munsi kandi waranzwe no gushimira by’umwihariko bamwe mu bantu kugiti cyabo, abahagarariye imiryango, ndetse n’abahagarariye ibigo bitandukanye batahwemye gutera ingabo mu bitugu ibikorwa bya Caritas. Mu bahembwe harimo Abapadri 3 bakoze ubutumwa muri Paruwasi Mutagatifu Petero, Abayoboye Caritas ya Paruwasi bitanga kurusha abandi, Abahaye ubutabazi bwihuse abarwayi, ndetse n’Abahagarariye imiryango-remezo y’ikitegererezo muri Paruwasi.
Caritas ya Paruwasi imukesha byinshi birimo no kwitangira abarwayi. Imwoherereza abakene akabavura kubuntu. Buri mwaka servisi atanga zifite agaciro k’amafaranga 400 000 frw.
MUKANGOGA Mediatrice, umubyeyi w’abana bane ni umwe mubafashijwe na Carita ya paruwasi ya Cyahafi avugako.Avugako Caritas yamurihiye ubwisungane mukwivuza (Mutuelle de sante) we n’umuryango we uko ari batanu.Yafashijwe kandi kujya mu itsinda ryo kwizigama no kugurizanya, ahabwa amahugurwa mu bijyanye no kwiteza imbere ,mu itsinda ryabo ,buri wese yahawe inguza y’ibihumbi makumyabiri ,aragira ati “Twarayakoresheje, tuyabyaza inyungu, turishyura ariko ubu tugeze ku nguzanyo y’ibihumbi mirongo itanu kandi nayo tugiye kurangiza kuyishyur”.Ahamya ko kubera iyo nkunga bahawe ubu babasha kurya gatatu ku munsi kandi mbere no kurya rimwe byarabagoraga;babasha kwamabara neza, kandi abana babona amafaranga y’ishuri.Umwe muri aba bana yiga mu mashuri yisumbuye ubu ageze muwa gatatu, undi yize imyuga ndetse niwe washyize amashanyarazi mu nzu yabo.Akomeza avuga ko mbere yakodeshaga inzu yo kubamo none ubu yifitiye iye babamo.Akomeza agira ati “Kubera ibyiza Caritas yankoreye,byatumye njye n’umuryango wanjye natwe tujya mu murimo w’ubwitange wa Kiliziya; kuko nkanjye natangiye kuba umuririmbwi mu Kiliziya, umwana wanjye ajya mu ntore kuri Paruwase kandi n’abandi nabo bitabira gahunda za Kiliziya”
Kananayire M.Jeanne we aragira ati“Nari narabohorejwe umutungo ugizwe n’inzu, ndatuza , ndetse nari naranawuhebye burundu.Ubwo rero abantu bo muri Komisiyo y’Ubutabera n’amahoro basuye umuryangoremezo wacu, batubwira ibyo bashinzwe, binkora ku mutima, ubwo ndabegera bangira inama, zatuma mbona umutungo wanjye.Nyuma banyohereza no mu rwego rwa diyoseze ku buryo inzira zose banyeretse kunyuramo, nazinyuzemo, biratungana ntarinze kujya mu nkiko.Byaramfashije cyane kuko kugeza ubu, mfite icyangombwa cyanjye cy’ubutaka, kiriho izina ryanjye.Ubu nshobora no kujya kwaka ideni muri banki natanze umutungo wanjye ho ingwate! Ubu rero nanjye byatumye mba umukangurambaga wa Komisiyo y’Ubutabera n’Amahoro kugirango nzafashe abandi.
Uwandereye Béatrice, avuga ko yageze mu gihe cyo kubura icumbi, Caritas ikamuha inzu yo kubamo igihe k‘imyaka irenze itat.Akomeza agira ati“igihe cyo gucutswa byabaye ngombwa ko mpabwa imashini yo kudoda, ubu niyo ituma nshobora kwirwanaho mu buzima, sinsabirize.Beatrice kandi avuga ko ku bijyanye n’ubuzima, Caritas yamubaye hafi cyane, kuko yarwaye cyane, aravuzwa.Ati“imiti ihenze ntabwo nigeze nyibura kandi ubwo burwayi bwangejeje mu bitaro, ndasurwa, mva mu bitaro caritas inyishyuriye fagitire zose“.


text:
Minisiteri y’Ubutabera yahagurukiye abakomisiyoneri mu cyamunara
Yanditswe na MUGISHA BENIGNE
Minisitiri w’Ubutabera akaba n’Intumwa Nkuru ya Leta, Busingye Johnston aratangaza ko abakomisiyoneri mu cyamunara batemewe, ko ibyo bakora bihabanye cyane n’amategeko, bakaba bagiye guhagurukirwa na Minisiteri y’Ubutabera.
Ibi Busingye yabitangarije mu nama y’inteko rusange y’abahesha b’inkiko b’umwuga, aho yagarutse ku makosa akorwa n’abiyita abakomisiyoneri mu cyamunara, aho agaragaza ko bagambanira imitungo y’abaturage ikagurwa make mu cyamunara.
Yagize ati “Abo bakomisiyoneri ni udutsiko tw’abagambanyi bagambanira agaciro k’imitungo y’abantu ikishyurwa agaciro kari hasi.
Yihanangirije abahesha b’inkiko b’umwuga gukorana n’abo bakomisiyoneri kuko uzabifatirwamo azirukanwa muri uwo mwuga burundu.
Avuga ko hari abafatanya n’abakomisiyoneri bagashaka inshuti zabo bakazifasha kugura umutungo w’umuntu ku giciro kiri hasi y’igisanzwe, ubwo ni ku mafaranga make ku yagomba kugurwa uwo mutungo waba uwimukanwa n’utimukanwa.
Ati “Nk’umuhesha w’inkiko w’umwuga, niwemera gukorana n’abakomisiyoneri, ukemera kugurisha umutungo w’umuntu wabigambiriye ukawutesha agaciro, uzamenye ko utazaba uhemutse gusa, uzaba unishe amategeko kandi ku bushake, igihe nikigera uzabiryozwa”.
Yavuze ko hari abandi babikora nk’ikinamico, bakagura kuri make bwacya bakagurisha wa mutungo ku gaciro nyako, bityo umuturage akaba abihombeyemo.
Minisitiri Busingye yavuze ko imikorere y’abakomisiyeri na bamwe mu bahesha b’inkiko imaze igihe ariko kuri ubu Minisiteri y’Ubutabera ikaba yaratangiye gusesengura imikorere y’abakomisiyoneri n’abo ari bo kuko bari mu bateza ibibazo igihugu n’abaturage.
Yagize ati “Kuva ubu cyamurnara yose izajya ikorwa duhari niba yitabiriwe n’abakomisiyoneri tuzabimenya kandi tuzabikurikirana, nibigurishwa make bitewe n’abo bakimisiyoneri, dufite uburenganzira bwo gusaba ko icyamunara gisubirwamo”.
Busingye yongeyeho ko cyamunara yose igiye kujya ikorwa hifashishijwe ibyuma bifata amashusho (Camera), bityo akifashishwa gusesengura ko yakozwe mu mucyo.
Minisitiri w’Ubutabera kandi yasabye abahesha b’inkiko b’umwuga kujya baganira n’abishyuzwa mu rwego rwo kuzabiha ikiguzi kinini kurusha ibindi mu kugurisha ingwate, ikaba ari imwe mu ngamba zatuma hagabanywa amahane n’intambara bikunze kugaragara mu cyamunara.
Ati “Ndabasaba kujya inama n’abishyuzwa, mushakire hamwe impamvu yatuma bishyura hatabayeho intambara kandi ingwate ikagurishwa ku giciro kinini gishoboka, mwirinde gutesha agaciro umutungo w’umuntu ngo mubone uko mumuhombya”.
Avuga ko mu gihe uwishyuzwa atazashaka kujya inama n’umuhesha w’inkiko ngo bashakire hamwe uko bazabona igiciro gishimishije mu cyamunara, icyo gihe umuhesha w’inkiko azaba akoze umurimo we neza, ibizakurikira nta bwo bizaba bimureba.
Ati “Niba hasigaye ukwezi, ibyumweru cyangwa se icyumweru kimwe, ni ngombwa ko wowe nk’umuhesha w’inkiko usaba ugurishirizwa ingwate gushaka umuguzi ushobora kugura ku giciro kiza kijyanye n’agaciro k’umutungo wagwatirijwe”.
Busingye yasoje impanuro ze ashima imikorere y’abahesha b’inkiko b’umwuga kuko igenda irushaho kuba myiza.
Ati “Urugaga rwacu rumaze kugera ku rwego rushimishije ugereranyije n’aho ruvuye, murasabwa kwita ku bunyamwuga mu byo mukora, mukamaganira kure n’abashaka ku bavangira”.
Yagarutse ku buryo bw’ikoranabuhanga buzajya bukoreshwa mu cyamunara, asaba abahesha b’inkiko kubukoresha kuko buzatanga umusaruro mwiza, ariko anabibutsa ko utazashobora kubukoresha azatakaza akazi kuko azavanwa mu mwuga.


text:
KUVA 3.1-6
1. Icyo gihe Mose yaragiraga umukumbi wa Yetiro sebukwe, umutambyi w’i Midiyani. Aturukiriza umukumbi inyuma y’ubutayu, ajya ku musozi w’Imana witwa Horebu.
2 .Marayika w’Uwiteka amubonekerera mu kirimi cy’umuriro kiva hagati mu gihuru cy’amahwa, arareba abona icyo gihuru cyakamo umuriro nticyakongoka.
3. Mose aribwira ati “Reka ntambike ndebe iri shyano riguye, menye igituma igihuru kidakongoka.”
4. Uwiteka abonye yuko atambikishwa no kubireba, Imana imuhamagara iri hagati muri icyo gihuru, iti “Mose, Mose.” Aritaba ati “Karame.”
5. Iramubwira iti “Wikwegera hano, kandi kwetura inkweto mu birenge byawe, kuko aho uhagaze aho ari ahera.”
6. Kandi iti “Ndi Imana ya so, Imana ya Aburahamu, Imana ya Isaka, Imana ya Yakobo.” Mose yipfuka mu maso, kuko atinye kureba Imana.
Iri jambo Imana yaribwiye Mose igihe yari aragiye intama,maze akabona igihuru cyaka umuriro ariko ntigikongoke, akajya kureba ibibaye.
Uwo muriro Mose yabonye wakaga mu gihuru ariko ntigikongoke, ni Umwuka Wera: uhora waka urudaca!
Mose rero yari yibereye mu mirimo ye isanzwe, noneho agiye kureba ahita afatirwa yo, Imana iramutuma:
Uku Mose yafashwe, ni ko nawe wari wagiye mu nzu y’Imana kwirebera maze Uwiteka akahagufatira, akagutuma;
Kandi nk’uko Mose akigera iruhande rw’icyo gihuru yasabwe kubanza gukwetura inkweto mu birenge, ni kimwe n’uko nawe ukigera mu nzu y’Imana wasabwe kubanza kwihana ibyaha;
Nyuma y’icyo gikorwa ni bwo Imana yibwiye Mose, nk’uko nawe yakwibwiye ukimara kwihana, maze ikanakumenyesha ko uri ubwoko bwatoranijwe, umutambyi w’ubwami, ishyanga ryera, ... kugira ngo ugende wamamaze ishimwe ryayo (1Petero 2.9-10).
Nk’uko kandi yatumye Yeremiya ikamubwira iti ‘’dore ngushyiriye hejuru y’amahanga n’ibihugu by’abami,kurandura no gusenya, kurimbura no kūbika, kubaka no gutera imbuto.” (Yeremiya 1.10):
Nawe ni ko igutuma, ni yo mpamvu usabwa kwiyeza ukitandukanya n’ibidatunganye kugira ngo ubashe kuba igikoresho kiza kigirira nyiracyo umumaro (2Timoteyo 2.21).
Nuko rero ugire umwete wo gukorera Imana, ufasha indushyi, ntugasibe na rimwe kuyikorera.
[email protected]


text:
Ibintu 20 byagufasha kubana neza no kurambana n’uwo mubana/mwashakanye (ibikurikira)
Nta muntu utifuza uburyohe bw’urukundo, baciye umugani ngo “Nta zibana zidakomana amahembe”, nyamara mu kuyakomanya hari icyatuma muryoherwa n’urukundo.(iki ni igice cya2).
Turahera ku ngingo ya 11 dukomereza aho twagarukiye ubushize. ibibanza nabyo birimo hano.
- Buri munsi mwereke ko umwishimira
Ni ngombwa ko buri munsi umwereka ko wishimira kuba muri kumwe. Ibi ushobora kubimubwira, cyangwa kumuha utuntu tunyuranye n’iyo twaba tudahenze, yewe ushobora no kwifashisha ibyo musanganywe mu buzima bwanyu aho iwanyu. Urugero, ushobora gutegura ifunguro akunda, ushobora kumuha akarabo ko muri jardin yanyu, aka bombo k’icumi, ndetse n’ikindi cyose wamuha ubwe ukamwereka ko ariwe ku giti cye wakigeneye kandi ko wabitekerejeho.
- Irinde kumubeshya cyangwa kumuca inyuma
Iki ni ikintu gikomeye cyane kandi abantu benshi bubatse ingo bemeza ko gisenya ingo nyinshi. Abashakanye benshi bemeza ko mu byatuma bazinukwa uwo babana ari uko amubeshya cyangwa se cyane cyane aramutse amuciye inyuma. Ibi ntawabivugaho byinshi kuko byumvikana cyane ko iyo uwo ukunda cyangwa mubana aguciye inyuma cyangwa akakubeshya, wumva ko yaguhemukiye cyane kandi akaba yabitewe n’uko yaba atakigukunda.
- Irinde kumuhoza ku nkeke
No mu busanzwe « guhoza ku nkeke » iri mu mpamvu zemerwa n’ubutabera iyo ababanaga basaba ubutane. Si byiza guhoza ku nkeke uwo mubana kuko yumva nta mahoro n’umutuzo abonera aho yakagombye kuba abisanga. Bituma rero yatekereza kuhava vuba. Si byiza guhora umutunga urutoki umucyurira ibyo yigeze gukora bitari byiza.
- Mufate umwanya wo kuganira ku bibazo byanyu
Nta zibana zidakomana amahembe niko abanyarwanda bavuga. Ubwumvikane buke mu rugo bushobora no guterwa n’ibibazo bisanzwe byo mu muryango, cyangwa umutungo n’ibindi. Ibyo ntibyabura, nyamara ni ngombwa ko ababana bafata igihe bakicarana bakaganira ku bibazo byabo, kandi bagasasa inzobe nta guca ibintu ku ruhande. Nibwo babona aho bahera babikosora. Kuruca ukarumira kandi ubona hari ibibazo ntabwo byukaba. Aha biba byiza iyo mufashe akanya mukajya kuganirira ahandi hatuje hatari mu rugo aho musanzwe muba.
- Kwibukiranya ibyiza mwanyuzemo
Aha ni ukuvuga ko mutagomba kwibagirwa amateka meza kandi abubaka yo mu buzima bwanyu. Aha twavuga nk’amataliki y’ingenzi: amavuko, igihe mwamenyaniye, uko mwamenyanye n’aho mwari muri, igihe mwashyingiriwe n’ibindi, mugahora mubyibukiranya kuko biba nk’ifumbire mu rukundo rwanyu.
- Ishimire gutanga kurusha guhabwa
Ishimire ibyo ukorera uwo mubana kuruta ko washimishwa n’uko we hari icyo agukorera cyangwa aguha. Kuko gutanga ngo bishimisha kuruta guhabwa. Bityo buri wese muri mwe nabikora umubano wanyu uzaba nk’umunyenga muri paradizo.
- Mutangire kandi musoze buri munsi muri hamwe
Birumvikana cyane ko ibi byakubaka urugo rwanyu igihe cyose muri kumwe, nyamara ntitwirengagiza ko umwe ashobora kujya kure kubera akazi cyangwa izindi mpamvu, ariko inama igirwa ababana ni uko iyo bishoboka mwajya musoza umunsi mugatangira undi muri hamwe. Ni ukuvuga ko murarana, mbese mugenzi wawe akaba ariwe muntu wabonye nyuma mu gusoza umunsi ndetse akaba ari nawe ubona ukanavugisha mbere y’abandi mu gutangira umunsi. Ibi ntako byaba bisa. Iyo bidashoboka ko muba muri kumwe, ushobora no gukoresha ikoranabuhanga, ukamuhamagara cyangwa ukamwandikira, ukaba ariwe ubikorera mbere y’abandi bose.
- Urukundo nk’umunsi wa mbere
Kora uko ushoboye ku buryo buri gihe muri kumwe witwara nk’umunsi wa mbere musohokana, uhore ucyeye imbere ye, umusekere, umurebe nk’uko wabikoraga mu minsi ya mbere y’urukundo rwanyu, nuteganya kumusohokana nabwo ubitegure nk’uko wabiteguye icyo gihe musohokana bwa mbere. Ibi ni nk’ibirungo wongera iteka mu mubano wanyu ngo urusheho kuramba no kubaryohera.
- Mwereke ko umutekereza
Aha bavuga ko abantu benshi babana bagera aho bakamenyerana bakumva ko umubano wabo byose ari nk’ibisanzwe nta gishya cyazamo. Nyamara bibagirwa ko buri wese aba akeneye kubona ko mugenzi we aho ari amuzirikana. Bityo rero inama igirwa ababana, ni uko buri wese ku ruhande rwe aho ari mu mirimo ye ya buri munsi yajya yereka mugenzi we ko atamuva ku mutima, ushobora gukoresha ubutumwa bugufi kuri telephone, whatsapp, cyangwa se ukaba wanamuhamagara. Abantu benshi bandikira izindi nshuti zabo, yewe usanga hari n’abandikirana kuri whatsapp kandi bicaranye, nyamara ntibibuke koherereza ubutumwa bwiza bw’urukundo uwo basanzwe babana.
- Funga cyangwa zimya telephone yawe cyangwa computer
Aha rero byagaragaye ko muri iki gihe hari abashakanye bajya mu buriri bagifite telephone zabo mu ntoki bari kuri chat n’inshuti zabo. Ibi byangiza cyane umushyikirano w’abashakanye, kuko ntawe uba yitaye ku wundi. Kandi iyo umwe abikora, utabikora yumva atitaweho. Iyi ni imungu ikomeye iri kumunga ingo nyinshi muri iki gihe. Inama rero ni uko mu gihe witegura kuryama, ugomba kuzimya telephone yawe cyangwa mudasobwa byibura isaha imwe mbere y’uko ujya kuryama, kugira ngo ushyire ubwenge bwawe hamwe, wite k’uwo muri kumwe, wite no ku biganiro mugirana.
Ngaho rero, ubwira uwumva ntavunika, tubifurije kuramba mu mubano wanyu n’abo mwashakanye/mubana.
Intyoza.com


text:
Ev Uwagaba Joseph Caleb wahoze ari umujyanama wa Papa Emile, akaba umuvugabutumwa n'ushinzwe itangazamakuru muri Bethesda Holy Church, mu myaka ibiri ishize yagize ibyago abura umugore we Mucyo Sabine witabye Imana azize uburwayi. Kuri ubu Caleb yasohoye igitabo cy'amapaji 170 kivuga ku bigwi n'amateka y'umugore we Sabine.
Ev Caleb Uwagaba na Sabine Mucyo bakoze ubukwe tariki 03/03/2018, nyuma y'iminsi micye cyane Mucyo Sabine afatwa n'uburwayi bukomeye, amara igihe kinini yivuriza mu bitaro binyuranye byo mu Rwanda no hanze, yitaba Imana tariki 4/10/2018 azize indwara yitwa 'Systemic Lupusc Erythematosus' nk'uko byemejwe n'abaganga ba CHUK nyuma y'igihe kinini bari bamaze bamuvura ariko bataramenya indwara arwaye.
Joseph Uwagaba Caleb yamaze gushyira hanze igitabo yise 'Iminsi 100 y'urushako'
Nyuma yo kubura umugore we bari bamaranye amezi 7 gusa barushinze, Ev Caleb Uwagaba, yanyuze mu bihe by'ishavu n'agahinda. Sabine akiriho, we na Caleb bari baremeranyije ko bazandika igitabo kivuga ku rushako rwabo. Sabine amaze kwitaba Imana, umugabo we Caleb ntiyabihagaritse ahubwo yiyemeje kwandika iki gitabo nk'uko bari barabisezeranye bakiri kumwe. Kuri ubu iki gitabo cyamaze gusohoka, akaba ari yo mpamvu Caleb avuga ko inzozi ze zibaye impamo.
'A Hundred days in marriage' igitabo cya Joseph Uwagaba Caleb
Ev Uwagaba Joseph Caleb muri iyi minsi ari kubarizwa mu gihugu cya Pologne aho yagiye kwiga icyiciro cya gatatu cya Kaminuza (Ni Masters ya kabiri ari gushaka). Mu minsi amazeyo, yabashije gusoza ibikorwa byari bisigaye kugira ngo iki gitabo cye gisohoke. Igitabo yanditse, yacyise 'A Hundred days in marriage' bisobanuye mu kinyarwanda 'Mu minsi 100 twubatse urugo' kikaba kiri mu rurimi rw'Icyongereza.
Yacyise iri zina bitewe n'uko igihe yamaranye na Mucyo Sabine mu rushako ari iminsi 100 yonyine. Kuri uyu wa Kane tariki 8/10/2020 ni bwo Ev Caleb yatangaje ko yashyize hanze iki gitabo, ubu kikaba kiri ku masoko mpuzamahanga anyuranye acuruza ibitabo. Yavuze ko iki gitabo yagishyize hanze abifashijwemo na kompanyi y'Abanyamerika, ifite icyicaro muri Leta Zunze Ubumwe za Amerika. Aganira na INYARWANDA, nyuma yo gusohora iki gitabo, Caleb yagize ati:
Uyu munsi kuwa 08/10/2020 ni umunsi inzozi zanjye zibaye impamo aho kugeza ubu ushobora kubona igitabo cyanjye ku maguriro mpuzamahanga atandukanye ku isi. Nifuje gusangiza amakuru y’ubuzima bwiza, agahinda gakabije ndetse n’umubabaro, intambara narwanye mu gusana umutima wanjye, kuva ku munsi wa mbere nahuye nawe, ibihe bya buki, amakuba yatugwiririye twembi byose bihatse inyigisho yahindura ubuzima bw’uzasoma iki gitabo.
Ev Caleb Uwagaba yakomeje avuga inkuru nyamukuru ikubiye muri iki gitabo 'A Hundred Days in Marriage', ati "Inkuru ikubiyemo hano yibanda ku bigwi n’amateka ya nyakwigendera, umurage mwiza yansigiye ndetse n’ibindi byose byanteye kudacika intege kugeza nsohoje isezerano twagiranye mu gihe yari akiriho".
Yashimiye byimazeyo buri umwe wamufashije kugira ngo iki kitabo cyandikwe ndetse kibashe no kujya hanze. Ati "Mbonereho gushimira bivuye ku mutima umuntu wese witanze atizigamye mu buryo bwose kugira ngo iki gitabo kibe gisohotse hanze harimo inararibonye, abagisomye bakanagikosora mu buryo bwose, abagisemuye, abakoze design zacyo bose ndabashimiye".
Muri iyi minsi Caleb ari kubarizwa mu gihugu cya Pologne
Iki gitabo cya Caleb Uwagaba, gisohotse kiri mu rurimi rw’Icyongereza kikaba kigizwe n'amapage 170, kugeza ubu ukaba wakibona ku maguriro ya murandasi azwi ku isi yose nka; Amazon, Xlibris, Barnes, Noble, Google, iBooks, Scribd, Booktopia n'ayandi. Iki gitabo wakibona ku giciro cyoroheye buri wese nk'uko Caleb Uwagaba yabitangaje.
Ku bindi bisobanuro wakwandikira umwanditsi kuri Email ye ari yo: agacaleb@gmail.com cyangwa ukamwandikira ku mbuga nkoranyambaga akoresha nka Facebook, Instagram na Twitter, aho hose akaba akoresha amazina ye ari yo Joseph Uwagaba Caleb. Kugura iki gitabo 'A Hundred Days in Marriage' kuri Amazon, kanda HANO, naho kukigurira kuri Xlibris kanda HANO.
Ubwo yasezeraga kuri Mucyo Sabine ku munsi wo kumushyingura kuwa 06 Ukwakira 2018, Joseph Uwagaba Caleb yaranditse ati "Mucyo wanjye, harya ngo iyo umucyo ubuze, ntihaza umwijima? Icuraburindi rituma tutareba aho tujya?? Mucyo ntiwari ukwiriye kwirengagiza ko twasezeranye kuzabyarana Ineza Mucyo Gaella na Gabiro Mucyo Gaella. Wansabye ko bavuka bafite imisatsi nk'iyanjye ariko bitonda nkawe!! Nonese ko ugiye bazava he?.
Uribuka ko twari kuzajyana gushima Imana ku wa Gatatu mu ba mama ku rusengero??? Nonese Honey ubu ntituzongera kuririmbana mbere yo kuryama?? Basi reka nkureke waransezeye ngira ngo urambeshya, none ndabona bishoboka. Igitabo twari kuzatangira kwandikana urumva nzakibasha njyenyine? Iminsi ijana y'urushako (Hundred days of marriage), amakuru azacyijyamo nayakura he udahari? #OneInMillion #Umutarutwa". N'ubwo bitari byoroshye kwandika iki gitabo ari wenyine, kuri ubu Caleb arashima Imana ko yamushoboje kucyandika, kikaba kigiye hanze.
Ev Caleb na nyakwigendera Sabine ku munsi w'ubukwe bwabo
Byari amarira n'agahinda ubwo Caleb yashyinguraga umugore we Sabine